tripathysagar/odia_wiki huggingface dataset:
ଯନ୍ତର ମନ୍ତର ଏକ ସୂର୍ଯ୍ୟ ଘଣ୍ଟା ଯାହା ଯହିଁରେ ଏକ ବିଶାଳ ତ୍ରିକୋନୀୟ ସ୍ତମ୍ଭ ସହ ଏକ ଗୋଳାକୃତି ଚଟାଣ ସଂଯୁକ୍ତ ହେଇଥାଏ । ଏହି ସ୍ତମ୍ଭ ସହ ସମାନ୍ତରାଳ ଭାବେ ଥିବା ବେଳେ ଗୋଲାକାର ଚଟାଣ ପୃଥିବୀ ସହ ସମାନ୍ତରାଳ ଥାଏ । ଏହା ସାହାଜ୍ଯରେ ଦିନ ବେଳା ସୂର୍ଯ୍ୟର ସ୍ଥିତି ଅନୁସାରେ ସମୟ ଜଣାପଡେ । ଏହା ଏପରି ଗଣନା ସହ ନିର୍ମିତ ହେଇଥାଏ ଯେ ଏଥିରେ ଅଧ ସେକେଣ୍ଡ ଯାଏ ସଠିକତାର ସହ ସମୟ ଜଣାପଡେ । ଭାରତରେ ଏହିପାରେ ପାଞ୍ଚଟି ଯନ୍ତର ମନ୍ତର ସ୍ଥାପିତ ହୋଇଛି । ଜୟପୁରସ୍ଥିତ ଯନ୍ତର ମନ୍ତର ସେସବୁ ମଧ୍ୟରୁ ସର୍ବ ବୃହତ ଓ ଏହା ପୃଥିବୀର ବୃହତ୍ତମ ପ୍ରସ୍ତର ନିର୍ମିତ ସୂର୍ଯ୍ୟ ଘଣ୍ଟା । . ବୃହତ ସମ୍ରାଟ ଜନ୍ତ୍ର ଏକ ସୂର୍ଯ୍ୟ ଘଣ୍ଟା ଯିଏ 2 ସେକେଣ୍ଡର ସଠିକତା ସହ ସମୟ ଦେଖାଇ ପାରେ । . ଇତିହାସ 18 ଶ ଶତାବ୍ଦୀରେ ଜୟପୁରର ମହାରାଜା ଜୟ ସିଂହ ସମୁଦାୟ 5ଟି ଯନ୍ତର ମନ୍ତର ନିର୍ମାଣ କରେଇଥିଲେ । ସେ ସବୁ ଜୟପୁର , ନୂଆ ଦିଲ୍ଲୀ , ଉଜ୍ଜୈନ , ମଥୁରା ଓ ବାରାଣାଶୀଠାରେ ଅବସ୍ଥିତ । ଜନ୍ତ୍ର ସବୁକୁ ବିବିନ୍ନ କାର୍ଯ୍ୟ ଅନୁସାରେ ସମ୍ରାଟ ଜନ୍ତ୍ର , ଜଇ ପ୍ରକାଶ , ରାମ ଜନ୍ତ୍ର ଓ ନିୟତି ଚକ୍ର ନାମରେ ନାମିତ କରା ଯାଇଥାଏ । ଏହା ସାହାଜ୍ଯରେ ପୁରାତନ କାଳରେ ସୂର୍ଯ୍ୟ , ଚନ୍ଦ୍ର ଓ ତାରା ମାନକ ଗତିବିଧି ନିରୀକ୍ଷୟନ କରାଯାଉଥିଲା । .  "ଯନ୍ତର ମନ୍ତର " ନାମଟି ଅନ୍ତତଃ 200 ବର୍ଷ ପୁରାତନ ବୋଲି ଏକ 1803 ମସିହାର ତଥ୍ୟରେ ଉଲ୍ଲେଖ ରହିଛି । ଟେବୁ ଜୟପୁର ରାଜ୍ୟ ସଂଗ୍ରହାଳୟରେ ଉପଲଭ୍ଧ ଥିବା1735 ଓ 1737-38ର ଦଲିଲରେ ଏହା କେବଳ  " ଜନ୍ତ୍ର "  ନାମରେ ଲିଖିତ ରହିଛି ଯାହା ପରେ ଭାଷାଗତ ଅପବ୍ରଂଶ ହେଇ ଯନ୍ତର ହେଇଯାଇଛି ।  'ଜନ୍ତ୍ର  "ଶବ୍ଦଟି ଜନ୍ତ୍ର ବସ୍ତୁକୁ ବୁଝାଉଥିବା ବେଳେ "  ମନ୍ତ୍ର  " ଉପଦେଶ ଦେବା ବ ହିସାବକାରିବା କାର୍ଯ୍ୟକୁ ବୁଝାଇଥାଏ । . ତେଣୁ  ' ଯନ୍ତର ମନ୍ତର  " ଶବ୍ଦ ଯୁଗଳ ହିସାବ କରିବାର ବସ୍ତୁ ଜନ୍ତ୍ରକୁ ବୁଝାଇ ଥାଏ ।
ଆଶିକ୍, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ପ୍ରମୋଦ କୁମାର ସ୍ୱାଇଁ ଏବଂ ସୁଧାକର ବସନ୍ତ । ଏହି କଥାଚିତ୍ରଟିର କାହାଣୀ ଲେଖିଥିଲେ ସୁଧାକର ବସନ୍ତ ଏବଂ ସଂଳାପ ଡଃ ରଜନୀ ରଞ୍ଜନ ଲେଖିଥିଲେ । କଥାଚିତ୍ରଟିର ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ ସୁଧାକର ବସନ୍ତ । ଅଭିଜିତ ମଜୁମଦାର ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଡଃ ନିର୍ମଳ ନାୟକ ଏବଂ ନିଜାମ୍ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଏବଂ କୋଏଲ ବାନାର୍ଜୀ । ପପୁ ପମ ପମ, ହରିହର ମହାପାତ୍ର, ସୁଧାକର ବସନ୍ତ, ସୋଫିଆ ଆଲମ୍, ସରୋଜ ଦାସ, ସୁନୀତା, ପିଣ୍ଟୁ ନନ୍ଦ, ପପି ସନ୍ତୁକ, ପ୍ରମୋଦ କୁମାର ସ୍ୱାଇଁ ଆଦି କଳାକାରମାନେ ଚଳଚ୍ଚିତ୍ରର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରର ନାୟିକା ଭାବରେ ପ୍ରଥମେ ଝିଲିକ୍ ଭଟ୍ଟାଚାର୍ଯ୍ୟଙ୍କୁ ବଛାଯାଇଥିଲା, ମାତ୍ର ପରେ କୋଏଲଙ୍କୁ ନାୟିକା ଭାବରେ ନିଆଯାଇଥିଲା । ୧୭ ସେପ୍ଟେମ୍ବର ୨୦୧୫ରେ ଏହି କଥାଚିତ୍ରଟି ଓଡ଼ିଶାର ୪୫ଟି ପ୍ରକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ସମ୍ବିତ ଆଚାର୍ଯ୍ୟ କୋଏଲ ବାନାର୍ଜୀ ପପୁ ପମ ପମ ସୁଧାକର ବସନ୍ତ ସୋଫିଆ ଆଲମ୍ ସରୋଜ ଦାସ ସୁନୀତା ହରିହର ମହାପାତ୍ର ପିଣ୍ଟୁ ନନ୍ଦ ପପି ସନ୍ତୁକ ପ୍ରମୋଦ କୁମାର ସ୍ୱାଇଁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଡଃ ନିର୍ମଳ ନାୟକ ଏବଂ ନିଜାମ୍ ଏହି କଥାଚିତ୍ରର ଗୀତଗୁଡ଼ିକ ରଚନା କରିଥିଲେ । ଗୌତମ ଗିରି, ଅନ୍ତରା ଚକ୍ରବର୍ତ୍ତୀ, ହ୍ୟୁମାନ ସାଗର, ବିଷ୍ଣୁମୋହନ କବି, ସତ୍ୟଜିତ୍ ପ୍ରଧାନ, ଅସୀମା ପଣ୍ଡା, ତାରିକ୍ ଅଜିଜ୍, ଆଶା ପଣ୍ଡା ଭଳି କଣ୍ଠଶିଳ୍ପୀମାନେ ଏହି କଥାଚିତ୍ରରେ କଣ୍ଠଦାନ କରିଥିଲେ ।
ବାଲିପଦର , ଗଞ୍ଜାମ ଜିଲ୍ଲାର ବୁଗୁଡ଼ା ବ୍ଳକ ଅନ୍ତର୍ଗତ ଏକ ଛୋଟ ଗ୍ରାମ । ଅବସ୍ଥିତି ଏହା ଜିଲ୍ଲା ସଦର ମହକୁମା ଛତ୍ରପୁରଠାରୁ ୮୦ କି.ମି. ଏବଂ ବୁଗୁଡ଼ାଠାରୁ ୨୫ କି.ମି. ଦୂରରେ ଅବସ୍ଥିତ । ଜନସଂଖ୍ୟା ୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୩୦୨ । ତନ୍ମଧ୍ୟରୁ ପୁରୁଷ ସଂଖ୍ୟା ୧୪୩ ଏବଂ ମହିଳା ସଂଖ୍ୟା ୧୫୯ । ସମୁଦାୟ ଘର ସଂଖ୍ୟା ୬୭ । ଏହି ଗ୍ରାମର ସାକ୍ଷରତା ହାର ଓଡ଼ିଶାର ସାକ୍ଷରତା ହାରଠାରୁ କମ୍‌ । ସ୍ଥାନୀୟ ଲୋକେ ମୂଖ୍ୟତଃ ଓଡ଼ିଆ ଭାଷା ବ୍ୟବହାର କରିଥାନ୍ତି ।
ସିଲଭର ଡାଇଆମ୍ମିନ ଫ୍ଲୋରାଇଡ  , ଯାହାକୁ ରୁପା ଡାଇମାଇନ ଫ୍ଲୋରାଇଡ ମଧ୍ୟ ବନାନ କରାଯାଇଛି, ଏହା ଏକ ଔଷଧ ଯାହା ଦାନ୍ତ କ୍ଷୟକୁ ରୋକିବା ଏବଂ ସମ୍ବେଦନଶୀଳ ଦାନ୍ତର ଚିକିତ୍ସା ପାଇଁ ବ୍ୟବହୃତ ହୁଏ । ଦାନ୍ତ କ୍ଷୟ ଚିହ୍ନଟ କରିବାରେ ମଧ୍ୟ ଉପଯୋଗୀ ହୁଏ । ଏହା ଦାନ୍ତରେ ପ୍ରୟୋଗ କରାଯାଏ  ଫ୍ଲୋରାଇଡ ଭାର୍ନିଶ୍ ଅପେକ୍ଷା ଏହା ଅଧିକ ପ୍ରଭାବଶାଳୀ ହେଉଥିବା ଦେଖାଯାଏ । ପାର୍ଶ୍ୱ ପ୍ରତିକ୍ରିୟାରେ ଦାନ୍ତ ଖୋପରେ କଳା ସ୍ଥାୟୀ ଦାଗ ଏବଂ ଧାତବ ସ୍ୱାଦ ଅନୁଭବ ହୁଏ । ଚର୍ମରେ ଦାଗ ହୋଇପାରେ ମାତ୍ର ଏହା ଅସ୍ଥାୟୀ ହୁଏ । ପିଲାମାନଙ୍କରେ ବର୍ଷକୁ ଦୁଇଥର ବ୍ୟବହୃତ ହେଲେ ଦାନ୍ତ ଫ୍ଲୋରୋସିସ୍ ହେବାର ଆଶଙ୍କା କମ ଥାଏ । ଏଥିରେ ରୁପା, ଫ୍ଲୋରାଇଡ୍ ଏବଂ ଆମୋନିଆ ଆୟନ ଥାଏ । ଏହା ଡେଣ୍ଟିନ ଟ୍ୟୁବୁଲକୁ ଅବରୋଧ କରେ, ଜୀବାଣୁ ମାରିଦିଏ ଏବଂ ଦାନ୍ତର ରିମିନରାଲାଇଜେସନ ଉନ୍ନତ କରି କାର୍ଯ୍ୟକ୍ଷମ ହୁଏ । ୧୯୬୦ ଦଶକରେ ଜାପାନରେ ଏବଂ ୨୦୧୪ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ସିଲଭର ଡାଇଆମିନ୍ ଫ୍ଲୋରାଇଡ ଅନୁମୋଦିତ ହୋଇଥିଲା । ଏହା ଅନ୍ୟ ଦେଶମାନଙ୍କ ସ‌ହିତ ବ୍ରିଟେନ ଏବଂ ଅଷ୍ଟ୍ରେଲିଆରେ ମଧ୍ୟ ଉପଲବ୍ଧ ହୁଏ । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୭୫ ଡଲାର ଥିଲା ।
ପଣ୍ଡିତ ସଦାଶିବ ରଥଶର୍ମା  (୧୯୧୭-୨ ଅପ୍ରେଲ ୧୯୮୯) ପୁରୀରେ ଜନ୍ମିତ ଜଣେ ପାରମ୍ପରିକ ପଣ୍ଡିତ ଓ ବିଦ୍ୱାନ୍ ଅଟନ୍ତି  । ସେ ପୁରୀ ସହରରେ ୧୯୧୭ ମସିହା ମହାଶିବରାତ୍ରି ତିଥିରେ ଜନ୍ମଲାଭ କରିଥିଲେ । ପିତା ରାମଚନ୍ଦ୍ର ରଥଶର୍ମା ଓଡ଼ିଶାର ପ୍ରଖ୍ୟାତ ବିଦ୍ୱାନ୍ ଓ ତନ୍ତ୍ର ସାଧକ ଭାବେ ପରିଚିତ ଥିଲେ । ନିଜ ବିଦ୍ୱତ୍ତା ଓ ପାଣ୍ଡିତ୍ୟ ଯୋଗୁଁ ଏବଂ ଜଗନ୍ନାଥ ପରମ୍ପରାର ପ୍ରଚାର ପ୍ରସାରରେ ଉଲେଖନୀୟ ଅବଦାନ ଯୋଗୁଁ ରଥଶର୍ମା ପଦ୍ମଶ୍ରୀ ପୁରସ୍କାର ମଣ୍ଡିତ ହୋଇଥିଲେ । ୧୯୮୯ ମସିହା ୨ ଅପ୍ରେଲ ପାପନାଶିନୀ ଏକାଦଶୀ ତିଥିରେ ୭୧ ବର୍ଷ ବୟସରେ ପଣ୍ଡିତ ରଥଶର୍ମାଙ୍କ ଦେହାନ୍ତ ହୋଇଥିଲା ।
ଖୋର୍ଦ୍ଧା ଜିଲ୍ଲା ଅନ୍ତର୍ଗତ କେନ୍ଦୁଲି ଶାସନ ହେଉଛି ସଂସ୍କୃତ ସାହିତ୍ୟର କବି ଜୟଦେବଙ୍କ ଜନ୍ମସ୍ଥାନ । ମଧ୍ୟଯୁଗୀୟ ଭାରତୀୟ ସାହିତ୍ୟରେ ଏହି ସ୍ଥାନକୁ କେନ୍ଦୁବିଲ୍ୱ ନାମରେ ସୂଚିତ କରାଯାଇଛି । ଭୌଗୋଳିକ ଅବସ୍ଥିତି କେନ୍ଦୁଲି ଶାସନ ଖୁର୍ଦ୍ଧା ଜିଲ୍ଲାର ପ୍ରାଚୀ ନଦୀ କୂଳରେ ଥିବା ଏକ ଗ୍ରାମ । ଜଗନ୍ନାଥଧାମ ବା ପୁରୀଠାରୁ ଏହା ମାତ୍ର କିଛି କିଲୋମିଟର ଦୂରରେ । ନିକଟରେ ଏହା ଜଣାଶୁଣା ସଂସ୍କୃତ କବି ଜୟଦେବଙ୍କ ଜନ୍ମସ୍ଥାନ ଭାବରେ ମାନ୍ୟତା ପାଇଛି । ଇତିହାସ ଏକ ଉତ୍କଳ ବ୍ରାହ୍ମଣ ପରିବାରରେ ଜନ୍ମ ହୋଇଥିବା ଜୟଦେବଙ୍କ ଜନ୍ମସ୍ଥାନ ଏହି କେନ୍ଦୁଲି ଶାସନ ବୋଲି ନିକଟରେ ଚିହ୍ନଟ କରାଯାଇଛି । ଏହି ଗ୍ରାମରେ କବି ତାଙ୍କ ବାପାମାଆ ଭୋଜଦେବ ଏବଂ ବାମାବତୀଙ୍କ ସହିତ ତାଙ୍କର ପିଲାଦିନ ଅତିବାହିତ କରିଥିଲେ । ଦଶମ ଏବଂ ଏକାଦଶ ଶତାବ୍ଦୀରେ ଏହି ଗ୍ରାମ ହିନ୍ଦୁ ସାହିତ୍ୟର ଏକ କେନ୍ଦ୍ର ହୋଇଥିବାର ଜଣାଯାଏ । ଜୟଦେବ ନିଜେ ଗୀତା ଗୋବିନ୍ଦର ସପ୍ତମ ଛାନ୍ଦରେ ନିଜ ଜନ୍ମସ୍ଥାନକୁ ସମୁଦ୍ର କୂଳରେ ଅବସ୍ଥିତ କେନ୍ଦୁବିଲ୍ୱ ବୋଲି କହିଛନ୍ତି । ମାତ୍ର କେତେକ ଐତିହାସିକ ଭୁବନେଶ୍ୱର ନିକଟସ୍ଥ ଏହି କେନ୍ଦୁଲି ଗ୍ରାମର ପ୍ରାଚୀନତାକୁ ନେଇ ସନ୍ଦେହ ପ୍ରକାଶ କରନ୍ତି । ଅନ୍ୟ ପକ୍ଷରେ ଓଡ଼ିଶାର ସାହିତ୍ୟିକ ପରମ୍ପରାରେ କବିଙ୍କୁ ଓଡ଼ିଶାର ବୋଲି ଦୃଢ଼ ଭାବରେ ପ୍ରତିପାଦନ କରାଯାଏ । ପର୍ଯ୍ୟଟନ ଜୟଦେବଙ୍କ ଜନ୍ମସ୍ଥାନ ଏହି  'କେନ୍ଦୁଲି'  ଗ୍ରାମ ବୋଲି ଦାବି କରାଯାଇ ସେହି ଗ୍ରାମରେ ରାଜ୍ୟ ସରକାରଙ୍କ ପକ୍ଷରୁ ସ୍ମାରକୀ ଓ ସ୍ମୃତିସଂଗ୍ରହାଳୟ ମଧ୍ୟ ପ୍ରତିଷ୍ଠା ହୋଇଛି । କେନ୍ଦୁଲି ଶାସନରେ ଦଶମ ଏବଂ ଏକାଦଶ ଶତାବ୍ଦୀରେ ଜୟଦେବଙ୍କ ସମୟରୁ ଆରମ୍ଭ ହୋଇଥିବା ଅନେକ ଇଟା ମନ୍ଦିର ଏବଂ ମୂର୍ତ୍ତି ରହିଛି, ଯେଉଁଥିରେ ଦେବତା ଭୈରବ, ମାଧବ, ଅମ୍ବିକା, ଜାଗେଶ୍ୱରୀ ମଧ୍ୟ ରହିଛନ୍ତି । ଏକ ମହତ୍ତ୍ୱପୂର୍ଣ୍ଣ କଥା ହେଉଛି ସେଠାରେ ମିଳିଥିବା ଲମ୍ବାକେଶ ବିଶିଷ୍ଟ ଏକ ପ୍ରତିଛବି ଯାହାର ଉଭୟ ବାହୁ ଭାଙ୍ଗିଯାଇଛି, ଏହି ପ୍ରତିଛବିକୁ ସ୍ଥାନୀୟ ଲୋକ ଋଷି  'ଜୟଦେବ'  ଭାବରେ ସମ୍ମାନ କରନ୍ତି । ଗଙ୍ଗ ରାଜବଂଶର ଅନ୍ୟତମ ବିଶେଷତ୍ୱ ମଧ୍ୟରୁ ଲକ୍ଷ୍ମୀଙ୍କୁ ନିଜ କୋଳରେ ନେଇ ନରସିଂହଙ୍କ ପ୍ରତିମୂର୍ତ୍ତି ଥିବା ନିକଟସ୍ଥ ଏକ ମନ୍ଦିର ମଧ୍ୟ ଅଛି । ବାସ୍ତବରେ, ଜୟଦେବଙ୍କ ସମୟର ଏହିପରି ଅନେକ ମନ୍ଦିର ମଧ୍ୟ ଏଠାରେ ଭାରତୀୟ ପ୍ରତ୍ନତାତ୍ତ୍ୱିକ ସର୍ଭେଦ୍ୱାରା ଖନନ କରାଯାଇଛି । ଜୟଦେବ ସାଂସ୍କୃତିକ ପରିଷଦ ନାମକ ଏକ ସାଂସ୍କୃତିକ ସଂଗଠନ ଏଠାରେ ଖୋଳା ଯାଇଥିବା ଚିତ୍ର ଏବଂ ଅନ୍ୟାନ୍ୟ ପ୍ରତ୍ନତାତ୍ତ୍ୱିକ ସ୍ମୃତି ସ୍ଥାନ ଧାରଣ କରିଥିବା ଏକ ସଂଗ୍ରହାଳୟ ପ୍ରତିଷ୍ଠା କରିଛି । କେନ୍ଦୁଲିରେ କବି ଜୟଦେବଙ୍କ ସମ୍ମାନାର୍ଥେ ବାର୍ଷିକ ସାଂସ୍କୃତିକ କାର୍ଯ୍ୟକ୍ରମର ଆୟୋଜନ କରାଯାଏ ।
ସ୍ୱୋର୍ଡ ଏକ ପ୍ରକାରର ହିଂସକ ମାଛ ଏହା ସଦାସର୍ବଦା ପ୍ରବାସ କରିଥାଏ । ଏହି ମାଛ ଥଣ୍ଡା ରକ୍ତବାଲା ହୋଇଥିବାରୁ ଶୀତଋତୁରେ ଉଷ୍ଣ ସମୁଦ୍ରରେ ଏବଂ ଗ୍ରୀଷ୍ମଋତୁରେ ଥଣ୍ଡା ପାଣିର ଅନୁସଂଧାନରେ ପ୍ରବାସ କରିଥାଏ । ଏହି ମାଛର ବିଷିଷ୍ଠତା ହେଲା ଏହା ଶରୀରର ଅଲଗା ଅଲଗା ଅଙ୍ଗକୁ ନିଜ ଇଛା ମୁତାବକ ଗରମ କରିପାରେ । ବୋନୀ ମାଛର 25000 ଜାତି ମଧ୍ୟରୁ କେବଳ 22 ଜାତି ପାଖରେ ଏଭଳି ଯୋଗ୍ୟତା ଦେଖିବାକୁ ମିଳିଥାଏ । ଏହାର ଶରୀର ଲମ୍ବା ଏବଂ ଗୋଲାକର ହୋଇଥାଏ ,ସ୍ୱୋର୍ଡ ମାଛ ଯେତେବେଳେ ବଯସ୍କ ହୁଏ ତାର ସମସ୍ତ ଦାନ୍ତ ଏବଂ କାତି ପଡ଼ିଯାଏ ।ସ୍ୱୋର୍ଡ ମାଛ ସର୍ବାଧିକ 455 ସେଣ୍ଟିମିଟର ଲମ୍ବା ହୋଇଥାଏ ଏବଂ ଏହାର ଉଜନ ପ୍ରାୟ 544 କିଲୋଗ୍ରାମ ପାଖାପାଖି ହୋଇଥାଏ । ସ୍ୱୋର୍ଡ ମାଛର ଆନୁମାନିକ ବୟସ ପ୍ରାୟ ନଅ ବର୍ଷ । ଏହି ମାଛ ଏକେଲା ହୋଇ ପହଁରିବାକୁ ପସନ୍ଦ କରେ ଏହା କେବେବୀ ଗୋଷ୍ଠୀରେ ପହଁରେନାହୀଁ । ଗୋଟିଏ ଯାଗାରେ ପହଁରୁଥିବା ସ୍ୱୋର୍ଡ ମାଛ ଅନ୍ୟ ସ୍ୱୋର୍ଡ ମାଛରୁ ଅତିକମ୍ରେ 10 ମିଟର ବ୍ୟବଧାନରଖି ପହଁରିଥାଏ । ଘାତକ ଏବଂ କଦାକାର ହୋଇମଧ୍ୟ ଏହି ମାଛ ବେଳେବେଳେ ସମୁଦ୍ରରେ ମୌକୋ ଶାର୍କ ଭଳି ମାଛର ଭୋଯନ ହୋଇଯାଏ । ଏହି ମାଛଟି ସଂସାରରେ ପ୍ରାୟ ସମସ୍ତ ସମୁଦ୍ରରେ ଦେଖିବାକୁ ମିଳିଥାଏ । ସ୍ୱୋର୍ଡ ମାଛ ସମୁଦ୍ରରେ 80 କି.ମି ପ୍ରତି ଘଣ୍ଟା ଗତିରେ ପହଁରି ପାରେ ।
ନାଭି ନାଡ଼ ନିର୍ଗମନ ବା ଅମ୍ବିଲିକାଲ କର୍ଡ଼ ପ୍ରୋଲାପ୍ସ   ନାମ ଦିଆଯାଏ ଯେତେବେଳେ ପ୍ରସବ   ସମୟରେ ଶିଶୁ ବାହାରକୁ ଆସିବା ପୂର୍ବରୁ ନାହି ନାଡ଼   ଜରାୟୁରୁ   ବାହାରକୁ ବାହାରିଆସେ । ଏହା ଏକ ଚିନ୍ତାର ବିଷୟ ଯେହେତୁ ନାହି ଉପରେ ଚାପ ପଡ଼ିବା ଯୋଗୁ ଶିଶୁର ରକ୍ତ ଯୋଗାଣ ବନ୍ଦ ହୋଇଯାଏ ବା କମିଯାଏ । ପୂର୍ବରୁ ଦୁଇଟି ଶିଶୁ ଜନ୍ମ ହୋଇସାରିଥିଲେ ଓ ଚଳିତ ପ୍ରସବ ସମୟରେ ଜରାୟୁ ମଧ୍ୟରେ ଶିଶୁର ଅସାଧାରଣ ଅବସ୍ଥିତି ଥିଲେ ନାଭି ନାଡ଼ ନିର୍ଗମନ ସଙ୍କଟ ଅଧିକ ରହେ । ସମୟପୂର୍ବ ପ୍ରସବ  , ଛୋଟ ଶିଶୁ, ଜମଜ ଗର୍ଭ, ପୂର୍ବରୁ ଅଧିକ ଗର୍ଭ ହୋଇଥିଲେ ଓ ଅଧିକ ଗର୍ଭୋଦକ ଥିଲେ ଏହି ସଙ୍କଟ ଅଧିକ ରହେ । ଆମ୍ନିଓଟୋମି   ଏହାର କାରକ ବିଷୟଟି ବିବାଦାତ୍ମକ ଅଛି । ପ୍ରସବ ସମୟରେ ହଠାତ୍ ଶିଶୁର ହୃଦ୍‌ଗତି କମିଗଲେ ଏହା ସନ୍ଦେହ କରାଯାଏ । ନାଭି ନାଡ଼ ଦେଖିଲେ ବା ଭିତରେ ଅନୁଭବ କରି ନିର୍ଣ୍ଣୟ କରାଯାଇପାରେ । ଏଭଳି କେଶ୍‌ର ପରିଚାଳନାରେ ତୁରନ୍ତ ପ୍ରସବ କରେଇବାକୁ ଧ୍ୟାନ ଦିଆଯାଏ, ସାଧାରଣତଃ ସିଜରିଆନ ସେକସନ   ଜରିଆରେ । ସମ୍ଭବ ହେଲେ ଶିଶୁକୁ ହାତ ସାହାଯ୍ୟରେ ଉପରକୁ ଠେଲି ଦିଆଯାଏ । ନି-ଚେଷ୍ଟ ପୋଜିସନ  ବା ଯଦି ଏହା ସମ୍ଭବ ନହୁଏ ଟ୍ରେଣ୍ଡେଲେନବର୍ଗ ପୋଜିସନ   ବ୍ୟବ‌ହାର କରାଯାଏ । ଉପ‌ଯୁକ୍ତ ଚିକିତ୍ସାରେ ଅଧିକାଂଶ କେଶ୍‌ର ଫଳାଫଳ ଭଲ ରହେ । ପ୍ରତି ୫୦୦ ପ୍ରସବରେ ଜଣକର ନାଭି ନାଡ଼ ନିର୍ଗମନ ସମସ୍ୟା ଉପଜେ । ୧୦% କେଶ୍‌ରେ ଶିଶୁର ମୃତ୍ୟୁ ସଙ୍କଟ ରହେ । ଜନ୍ମ ତୃଟି  ( : ) ଥିଲେ ବା ପ୍ରିମାଚ୍ୟୁର ଶିଶୁ   ଥିଲେ ଏହା ସଙ୍କଟ ରହେ  । ଏଭଳି ରୋଗୀଙ୍କୁ ଆଶୁ ଚିକିତ୍ସା କରାଯା ।
ଟ୍ରୋସପିୟମ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସାନ୍କୁରା, ହେଉଛି ଏକ ଔଷଧ ଯାହାକି ଅତିସକ୍ରିୟ ମୂତ୍ରାଶୟ ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଔଷଧର ପ୍ରଭାବ ୭ ଦିନ ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି, ପେଟ ଯନ୍ତ୍ରଣା ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ର ଧାରଣ, ଉତ୍ତେଜନା ଏବଂ ଆନାଫାଇଲକ୍ସିସ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ <  "./ "   "  - " 164 " "  -  " - - 18 " {& ; & ;:{& ; & ;:& ; - & ;,& ; & ;:& ; - - & ;,& ; & ;:[& ; & ;]}} " "   " "   " "  >ଆଣ୍ଟିମ୍ୟୁସ୍କାରିନିକ୍ ଏଜେଣ୍ଟ</ > ଯାହାର ପ୍ରଭାବ କେନ୍ଦ୍ରୀୟ ସ୍ନାୟୁ ପ୍ରଣାଳୀରେ ସାମାନ୍ୟ ରହେ । ଏହା ବ୍ଲାଡରର ସୁଗମ ମାଂସପେଶୀକୁ ଆରାମ ଦେଇ କାମ କରେ  ୧୯୬୬ରେ ଟ୍ରୋସପିୟମ୍ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୭୪ରେ ଚିକିତ୍ସା ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର ଏକ ମାସର ଔଷଧ ଖର୍ଚ୍ଚ ୨୦୨୧ରେ ପ୍ରାୟ  ୬ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୦ ଡଲାର ଥିଲା ।
ଦୁବାଇ କ୍ରୀକ  ( : ), ଦୁବାଇ, ସଂଯୁକ୍ତ ଆରବ ଅମୀରାତରେସ୍ଥିତ ଏକ ଖାରିଆ ଜଳର ଉପସାଗର ରହିଛି  । ଏହା ପୂର୍ବରୁ ଏହି ରାସ ଅଳ ଉପସାଗର ବଣଜୀବ ଅଭୟାରଣ୍ୟର ଅଶଂ ଥିଲା, କିନ୍ତୁ ନୂତନ ଦୁବାଇ କେନାଲ ଅଶଂ ରୂପେ ଏବେ ଏହା ଫ୍ରାନ୍ସର ଉପସାଗର ପର୍ଯ୍ୟନ୍ତ ଖେଳି ହୋଇଛି । କିଛି ସ୍ରୋତର ଖିବା ଅନୁଶାରେ, ଉପସାଗର ଅନ୍ତରାଳରେ ଅଳ ଏନ ପର୍ଯ୍ୟନ୍ତ ବିସ୍ତାରିତ ଥିଲା ଏବଂ ପ୍ରାଚୀନ ଗ୍ରୀକମାନେ ଏହାକୁ ଜାରା ନଦୀର ନାମ ଦେଇଥିଲେ । ଇତିହାସ ଇତିହାସ ଅନୁଶାରେ କ୍ରୀକ, ସହରକୁ ଦୁଇ ମୁଖ୍ୟ ବଙ୍ଗରେ ବିଭାଜିତ କରିଥିଲା - ଦେଇରା ଓ ବୁରେ ଦୁବାଇ । ବୁରେ ଦୁବାଇ କ୍ରୀକ କ୍ଷେତ୍ରରେ ବାନୀ ଜନଜାତୀର ଲୋକ ପ୍ରଥମ ଥର ୧୯ବିଂ ଶତାବ୍ଦୀରେ ବାସ କରିଥିଲେ ଏବଂ ସହରରେ ଅଳ ମକତୌମ ରାଜବଶଂର ସ୍ଥାପନା କରିଥିଲେ । ୨୦ବିଂ ଶତାବ୍ଦୀ ଆରମ୍ଭରେ କ୍ରୀକ ହୁଏତ ବଡ଼ ମାପକ୍ରମରେ ପରିବହନ ହେତୁ ଅକ୍ଷମ ଥିଲା, କିନ୍ତୁ ପରେ ମଧ୍ୟ ଭାରତ କିମ୍ବା ପୂର୍ବ ଆଫ୍ରିକାରୁ ଆସୁଥିବା ଡ଼ଙ୍ଗା ପାଇଁ ଏକ ଛୋଟ ବନ୍ଦରଗାହ ଋପେ ସେବାରତ ଥିଲା । ଯଦିଓ ଏହା ତେଜ ଜଳ ପ୍ରବାହ କାରଣରୁ ଜାହାଯର ପ୍ରବିଷ୍ଟରେ ବାଧା ଉତ୍ପନ୍ନ କରିଥାଏ । କ୍ରୀକ ସହରରେ ଏକମାତ୍ର ବନ୍ଦର ହେବା କାରଣରୁ ଦୁବାଇର ବ୍ୟବସାୟିକ ସ୍ଥିତି ସ୍ଥାପିତ କରିବାରେ ଏକ ମହତ୍ୱପୂର୍ଣ୍ଣ ତତ୍ତ୍ୱ ରହିଥିଲା । ଦୁବାଇର ମୋତୀ ଉଦ୍ୟୋଗ, ଯିଏ ସହରର ଅର୍ଥବ୍ୟବସ୍ଥାର ମୁଖ୍ୟ କ୍ଷେତ୍ର ବନେଇଥିଲେ, ମୁଖ୍ୟତଃ ୧୯୩୦ ମସିହାରେ ସୁସଂସ୍କୃତ ମୋତୀର କ୍ଷେତର ଆବିଷ୍କାର ପୂର୍ବରୁ କ୍ରୀକରେ ହିଁ ଆଧାରିତ ଥିଲା । ମାଛଚାଷ ସେହି ସମୟରେ ମଧ୍ୟ ଏକ ମହତ୍ୱପୂର୍ଣ୍ଣ ଉଦ୍ୟୋଗ କ୍ରୀକରେ ଆଧାରିତ ଥିଲା ଯାହାର ଗରମ ଓ ଅଗଭିର ପାଣି ସମୁଦ୍ର ଜୀବନର ଏକ ବିସ୍ତୃତ ବିବିଧତାର ପାଳନ କରୁଥିଲା । ପାରଗମନ ବର୍ତ୍ତମାନ ପାରଗମନ, କ୍ରମଶଃ ଉତ୍ତର-ପଶ୍ଚୀମରୁ ଦକ୍ଷୀଣ-ପୂର୍ବରେ: ଅଳ ଶିନ୍ଦଘା ଶୁଢଙ୍ଗ ଅଳ ମକତୌମ ବ୍ରିଜ ଝୁଲୁଥିବା ପୋଲ  ଅସ୍ଥାଇ; ଭବିଷ୍ୟରେ  "ଦୁବାଇ ସ୍ମାଇଲ" ରୁ ପ୍ରତିସ୍ଥାପିତ  ଅଳ ଗରହୌଦ ବ୍ରିଜ ବିଜନେସ ୱେ କ୍ରସିଙ୍ଗ ଭବିଷ୍ୟ/ନିୟୋଜିତ ପାରଗମନ: ଦୁବାଇ ସ୍ମାଇଲ  (ଝୁଲୁଥିବା ପୋଲକୁ ବଦଳେଇବା ପାଇଁ) ଶେଖ ରଶୀଦ ବିନ ସୀଦ କ୍ରସିଙ୍ଗ  (ଅଳ ଯଦ୍ଦାଫ ଏବଂ ଖରାପ ଦୁବାଇକୁ ଯୋଡିବା ପାଇଁ) 2000 ଦଶକର ବିକାଶ ସେପ୍ଟେମ୍ବର ମାସ ୨୦୦୭ ମସିହାରେ, ଉପସାଗରରେ ୪୮୪ ମିଲିୟନ  "ୟୁଏସ ଦିରହମ"   (ୟୁଏସ $132 ମିଲିୟନ) ବିସ୍ତାର କାର୍ଯ୍ୟ ସମାପ୍ତ ହୋଇଯାଇଥିଲା  । ଏବେ ଏହି ଶେଖ ଜୟାଦ ରୋଡରେ ମେଟ୍ରୋପଲୀଟନ ହୋଟେଲର ଦକ୍ଷୀଣରେ ସମାପ୍ତ ହୋଇଥାଏ । ୯ ନଭେମ୍ବର ୨୦୧୬ ମସିହାରେ ଦୁବାଇ ଜଳ ନହର ନାମରୁ ଏକ ଅନ୍ତିମ 2.2 କିଲୋମିଟର ବିସ୍ତାର କାର୍ଯ୍ୟର ଉଦଘାଟନ କରାଯାଇଥିଲା । ଏହାର ଅତିରିକ୍ତ, ଦୁବାଇ କ୍ରୀକରେ ସାତ ଦ୍ୱୀପ ନାମରୁ ଜଣାଯାଉଥିବା ଏକ ନୂତନ ପ୍ରୋଜେକ୍ଟ  "ଦି ଲେଗୁନ୍ସ"  ପ୍ରସ୍ତାବିତ କରାଯାଇଛି । ଦୁବାଇ କ୍ରୀକ ପାଇଁ ତିନି ଅତିରିକ୍ତ ପୁଲର ଯୋଜନା ତିଆରି ଚାଲିଛି, ସେଗୁଡିକ ହେଲା ସପ୍ତମ କ୍ରସିଙ୍ଗ, ଅଲ ଶିନ୍ଦଘା ବ୍ରିଜ ଓ ପଞ୍ଚମ ବ୍ରିଜ । ଏହାର ଅତିରିକ୍ତ, ଦୁବାଇ କ୍ରୀକରେ  "ଦି ଲେଗୁନ୍ସ" ଙ୍କ ନାମରେ ଜଣାଯାଉଥିବା ସାତ ଦ୍ୱୀପର ଏକ ନୂତନ ପରିୟୋଜନାକୁ ପ୍ରସ୍ତାବିତ କରାଯାଇଥିଲା । ଏହି ପରିୟୋଜନାର କେନ୍ଦ୍ର ଅଶଂ ଦୁବାଇ ଟାୱାର୍ସ ଦୁବାଇ ହେବ, ଯାହା ଟାୱାର୍ସର ଏକ ସେଟ ହେବ, ଯାହାର ସବୁଠାରୁ ଉପରର ସବିଠାରୁ ବଡ଼ 400  (1,312 ) ହେବ ଏବଂ ଅନ୍ୟଗୁଡ଼ିକ 300  (980 ) ହେବ  । ଦୁବାଇ କ୍ରୀକ ପାଇଁ ତିନି ଅତିରିକ୍ତ ପୋଲର ଯୋଜନା ତିଆରି ଚାଲିଛି ଯାହା ସପ୍ତମ କ୍ରସିଙ୍ଗ ଅଲ ଶିନ୍ଦଘା ବ୍ରିଜ ଏବଂ ପଞ୍ଚମ ବ୍ରିଜ ଅଟେ ।
ଏହା ଏକ କଥା , ଯାହା ପରିସ୍ଥିତି, ଭାବନା ଓ ତା 'ର ସ୍ୱତନ୍ତ୍ର ଅବସ୍ଥାକୁ ବୁଝାଏ । ସାଧାରଣତଃ ବୋଲିକୁ ଗୀତ ଆକାରରେ ଜଣେ ମହିଳାଙ୍କଦ୍ୱାରା ବୋଲାଯାଏ ଓ ପରେ ଅନ୍ୟ ବାଳିକାମାନେ ପାଳି ଧରନ୍ତି । ଏହି ବୋଲିଗୁଡ଼ିକ ପିଢି ପରେ ପିଢି କଥା ଆକାରରେ ଚଳି ଆସିଥାଏ ।ଏହା ଏକ କ୍ରମାଗତ ଓ ସଫଳ ଶୃଙ୍ଖଳ ତିଆରି କରେ ଓ ପ୍ରତ୍ୟେକ ପିଢି ଏହାର ପୂର୍ବ ପିଢିଠାରୁ ଏହା ଶିକ୍ଷା ଲାଭ କରିଥାଏ । ଏହି ପଦ୍ଧତିରେ ବୋଲିଗୋଡ଼ିକ ବହୁ ବର୍ଷରୁ ଚାଲିଆସିଛି ।ବର୍ତ୍ତମାନ ବୋଲିଗୁଡ଼ିକ ଭାଙ୍ଗରା ଗୀତ ସହ ମିଶି ସମଗ୍ର ପୃଥିବୀ ଯଥା: ଉତ୍ତର ଆମେରିକା, ଗ୍ରେଟ ବ୍ରିଟେନ, ଅଷ୍ଟ୍ରେଲିଆ ଓ ନ୍ୟୁ ଜିଲାଣ୍ଡ ପ୍ରଭୃତିକୁ ପ୍ରସାରିତ ହୋଇଛି ଏବଂ ସମସ୍ତ ସଂସ୍କୃତି ସ‌ହ ମିଶିଯାଇଛି ।ଏହା ଏକ ଆଧୁନିକ, ସ‌ହରୀ ଶୈଳୀର ଭାଙ୍ଗରା ତିଆରି କରିଛି, ଯାହା ଉତ୍ତର ଭାରତୀୟଙ୍କଦ୍ୱାରା ମୁଖ୍ୟତଃ ଆଦୃତି ଲାଭ କରିଛି । କଳାକାରମାନେ ଯଥା: ଆର୍‌ଡ଼ିବି; ଯୁକ୍ତରାଜ୍ୟର ସ‌ହର ଶୈଳୀର ହିପ୍-ହପ୍ ଗୀଟକୁ ପାରମ୍ପରିକ ପଞ୍ଜାବୀ ଧୂନ୍ ସ‌ହ ମିଶାଇ ନୂଆ ଭାଙ୍ଗରା ଗୀତ କରିଛନ୍ତି । ଯଦିଓ ମୁଖ୍ୟତଃ ମହିଳାମାନେ ବୋଲି ଗାଆନ୍ତି, ପୁରୁଷମାନେ ମଧ୍ୟ କରନ୍ତି । ଆର୍‌ଡ଼ିବିଙ୍କ ସଫଳ ବୋଲି କୁଲ‌ୱିନ୍ଦର ଧିଲୋଂ ଗୀତ ପ୍ରକାଶ ହୋଇଥିଲା ।  "ଜାଗୋ" , ଯାହା ବିବାହ ପୂର୍ବର ରାତି, ଯେଉଁଥିରେ ପରିବାରର ସମସ୍ତ ସଦସ୍ୟ ଯୋଗ ଦେଇଥାନ୍ତି, ଏକାଠି ହୋଇ ବୋଲିବୋଲିଥାଆନ୍ତି । ରାତିର ପ୍ରଥମ ବୋଲି ଜାଗୋ ଆୟା ବୋଲାଯାଏ, ଯାହା ତଳେ ବର୍ଣ୍ଣନା କରାଯାଇଛି: ଯଦିଓ ସାଧାରଣତଃ ମହିଳାମାନେ ଗିଢା ନାଚ କରନ୍ତି ଓ ବୋଲ ବୋଲନ୍ତି, ତଳ ପଞ୍ଜାବର ମାଲବା ଅଞ୍ଚଳରେ ପୁରୁଷମାନେ ମଧ୍ୟ ବୋଲି ବୋଲନ୍ତି । ସେମାନେ ମଧ୍ୟ ଏହା ସହିତ ଭାଙ୍ଗରା ନୃତ୍ୟ କରନ୍ତି । ବୋଲି ପଞ୍ଜାବୀ ପୂର୍ବ ପୁରୁଷଙ୍କଦ୍ୱାରା ଆରମ୍ଭ ହୋଇଥିଲା । ସେମାନଙ୍କ ମହିଳାମାନେ ନିଜ ଭାବନା ଜଣାଇବା ପାଇଁ କିମ୍ବା ମଜା କରିବା ପାଇଁ ବୋଲୁଥିଲେ । ଆଜିକାଲି ଏହା ଖୁବ୍ ଲୋକପ୍ରିୟ । ବୋଲିକୁ ଅଧିକ ଆକର୍ଷଣୀୟ କରିବା ପାଇଁ ଝିଅମାନେ ବିଭିନ୍ନ ରଙ୍ଗରେ ସାଲବାର କମିଜକୁ ରଙ୍ଗ କରନ୍ତି । ଯେଉଁ ପୋଷାକ ଯେତେ ଉଜ୍ଜ୍ୱଳ, ସେ ନର୍ତ୍ତକୀ ସେତେ ଅଧିକ ଭଲ ଦେଖାଯାଏ । ଲୋକନୃତ୍ୟରେ ବୋଲି ଥାଏ । ଏହି ବୋଲିଗୁଡିକ ନର୍ତ୍ତକୀମାନଙ୍କୁ ପ୍ରେରଣା ଦିଏ । ଏଗୁଡିକ ପାରମ୍ପରିକ, ମାତ୍ର ସମୟ ସେମାନଙ୍କୁ ପରିବର୍ତ୍ତନ କରିଛି ।ପୂର୍ବ ବୋଲିଗୁଡିକ ପେଶାଗତ ଭାବେ ତିଆରି କରାଯାଉନଥିଲା । ଏପରିକି କୃଷକ ମଧ୍ୟ ତିଆରି କରି ପାରୁଥିଲା । ସେମାନଙ୍କ ଗୋଟିଏ ସ୍ୱତନ୍ତ୍ର ତାଳ ଥିଲା ଏବଂ ବ‌ହୁତ ସମୟରେ ସେମାନେ ଅର୍ଥହୀନ ଗୀତରେ ଅର୍ଥ ଦେଉଥିଲା । ଅଧିକାଂଶ ଲୋକନୃତ୍ୟ ବୃତ୍ତ ମଧ୍ୟରେ ହୁଏ । ଗିଢା ନୃତ୍ୟ ବେଳେ ମହିଳାମାନେ ଢୋଲ୍‌କା  (ବାଜା), ଘଡା  (ମାଠିଆ) ବା ତାଳିର ତାଳରେ ଗୀତ ବୋଲିଥାଆନ୍ତି  ।ଏମାନଙ୍କର ଦଳପତି ବୋଲି ବୋଲିଥାଏ ।ଘଡାକୁ ଗୋଟିଏ ଛୋଟ ପଥର ବା ମୁଦି ସାହାଯ୍ୟରେ ଧୀରେ ବାଡ଼େଇ ବଜାଯାଏ । ଏହା ଅନନ୍ଦର ପରିବେଶ ସୃଷ୍ଟି କରିବାରେ ସାହାଯ୍ୟ କରିଥାଏ ।
ସ୍ପୋଣ୍ଡିଲୋଲିସ୍ଥେସିସ ରୋଗରେ ଏକ ମେରୁଅସ୍ଥିର ବିସ୍ଥାପନ ହୁଏ । ମୁଖ୍ୟ ଲକ୍ଷଣଗୁଡ଼ିକ ମଧ୍ୟରେ ପିଠି ଯନ୍ତ୍ରଣା କିମ୍ବା ସିଆଟିକା ହୋଇପାରେ, ଯଦିଓ କେତେକଙ୍କର କୌଣସି ଲକ୍ଷଣ ନ ଥାଇପାରେ । ଅଧକ ବିସ୍ଥାପନ ହେଲେ ଲକ୍ଷଣଗୁଡ଼ିକ ଅଧିକ ଖରାପ ହୋଇପାରେ । ଚାଲିବାରେ ଅସୁବିଧା, ଛୋଟେଇବା ଏବଂ ଗୋଡ଼ର ଦୁର୍ବଳତା ହୋଇପାରେ । ରୋଗ ଜଟିଳ ହେଲେ କ୍ୱଚିତ୍ ଅନ୍ତନଳୀ କିମ୍ବା ମୂତ୍ରାଶୟ ଅନିୟନ୍ତ୍ରିତ ହୋଇପାରେ । ଏହାର କାରଣ ଗୁଡ଼ିକ ମଧ୍ୟରେ ଡିଜେନେରେସନ ବା ତନ୍ତୁ କ୍ଷୟ, ଇସ୍ଥମସ ଜନିତ, ଆଘାତଜନିତ, ଡିସପ୍ଲାଷ୍ଟିକ୍ କିମ୍ବା ରୋଗ ଜନିତ ହୋଇପାରେ । କୁସ୍ତି କିମ୍ବା ଜିମ୍ନାଷ୍ଟିକ୍ ଖେଳରେ ପାର୍ସ ଇଣ୍ଟରଆର୍ଟିକୁଲାରସ୍ କ୍ଷତିଗ୍ରସ୍ତ ହୋଇପାରେ ଯାହା ଯୋଗୁ ସାମାନ୍ୟ ଆଘାତରେ ଏହା ବାରମ୍ବାର ହୋଇପାରେ । ଫାସେଟ ଗଣ୍ଠିର ଏକତ୍ରିକରଣ ତୃଟି ଜନ୍ମଗତ ହୋଇପାରେ କିମ୍ବା ପରବର୍ତ୍ତୀ ଜୀବନରେ ହାସଲ ହୋଇପାରେ । ରୋଗ ମଧ୍ୟରେ କନେକ୍ଟିଭ୍ ଟିସୁ ବ୍ୟାଧି, କର୍କଟ ବା ଅସ୍ତ୍ରୋପଚାର ପରବର୍ତ୍ତୀ ରୋଗ ହୋଇପାରେ । ରୋଗ ନିର୍ଣ୍ଣୟ ସାଧାରଣତ ରଞ୍ଜନରଶ୍ମି ସାହାଯ୍ୟରେ ହୋଇଥାଏ । ସାଧାରଣତଃ ନିମ୍ନ କଟିଦେଶର ଲମ୍ବର ମେରୁଦଣ୍ଡ ପ୍ରଭାବିତ ହୁଏ; ଯଦିଓ ବେକ ମେରୁଦଣ୍ଡରେ ହୋଇପାରେ ପ୍ରାରମ୍ଭିକ ଚିକିତ୍ସାରେ ଏହି ଅଞ୍ଚଳରେ ଯନ୍ତ୍ରଣା ନିବାରକ ଔଷଧ, ଫିଜିଓଥେରାପି ଏବଂ ସ୍ଥାନୀୟ ଷ୍ଟେରଏଡ ଇଞ୍ଜେକ୍ସନ ଦିଆଯାଇପାରେ  ଅନ୍ୟାନ୍ୟ ପଦକ୍ଷେପଗୁଡ଼ିକରେ ଓଜନ ହ୍ରାସ କରାଯାଇପରେ । ଯଦି ଏହା ଯଥେଷ୍ଟ ପ୍ରଭାବଶାଳୀ ନୁହେଁ ତେବେ କିଛି ଲୋକ ଅସ୍ତ୍ରୋପଚାରଦ୍ୱାରା ଉପକୃତ ହୋଇପାରନ୍ତି; ତଥାପି, କେଉଁ ପ୍ରକାରର ଅସ୍ତ୍ରୋପଚାର ଲାଭଦାୟକ ତାହା ଅସ୍ପଷ୍ଟ । ସ୍ପୋଣ୍ଡିଲୋଲିସ୍ଥେସିସ ଯୁକ୍ତରାଷ୍ଟ୍ରର ପ୍ରାୟ ୧୨% ଲୋକଙ୍କୁ ପ୍ରଭାବିତ କରିଥାଏ । ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ତନ୍ତୁ କ୍ଷୟ ବା ଡିଜେନେରେଟିଭ ରୋଗ ଅଧିକ ଦେଖାଯାଏ । ପ୍ରଥମେ ୧୭୮୨ ମସିହାରେ ବେଲଜିୟମର ପ୍ରସୂତି ବିଶେଷଜ୍ଞ  'ହରବିନାକ୍ସ' ଦ୍ୱାରା ସ୍ପୋଣ୍ଡିଲୋଲିସ୍ଥେସିସ ରୋଗର ବର୍ଣ୍ଣନା କରାଯାଇଥିଲା ।
ନଳିନୀ ଚନ୍ଦ୍ର ଭଞ୍ଜ ଦେଓ  (ମୃତ୍ୟୁ: ୧୪ ନଭେମ୍ବର ୧୯୭୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ନଳିନୀ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଅଖିଳ ଭାରତୀୟ ଗଣତନ୍ତ୍ର ପରିଷଦର ପ୍ରାର୍ଥୀ ଭାବରେ କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ନଳିନୀଙ୍କ ବାପାଙ୍କ ନାମ ଗିରିଶ ଚନ୍ଦ୍ର ଭଞ୍ଜଦେଓ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ଅକ୍ଷୟ କୁମାରୀ ଦେବୀ । ରାଜନୈତିକ ଜୀବନ ନଳିନୀ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ।
ପାଉଁଶମୁଣ୍ଡି ବଣି  (ଇଂରାଜୀ ଭାଷାରେ - ବା , ଜୀବବିଜ୍ଞାନ ନାମ ) ବଣି ଜାତୀୟ ଷ୍ଟାର୍ଲିଂ ପକ୍ଷୀ ପରିବାରର ସଦସ୍ୟ  । ଏମାନେ କିଛି ଅଞ୍ଚଳରେ ମୂଳ ନିବାସୀ କିମ୍ବା କିଛି ଅଞ୍ଚଳରେ ଆଂଶିକ ପ୍ରବାସୀ ଭାବରେ ଦେଖାଯାନ୍ତି । ଭାରତ ଓ ଦକ୍ଷିଣ-ପୂର୍ବ ଏସିଆର ଜଙ୍ଗଲ ପରିବାସରେ ଏମାନେ ଦେଖିବାକୁ ମିଳନ୍ତି । ଏହି ପ୍ରଜାତିର ଜୀବବିଜ୍ଞାନ ନାମ ଦକ୍ଷିଣ ଭାରତର ମାଲାବାର ଅଞ୍ଚଳରେ ପରିଲକ୍ଷିତ ଉପପ୍ରଜାତି ଅନୁସାରେ ରଖାଯାଇଛି । ଶୀତଋତୁରେ ପାଉଁଶମୁଣ୍ଡି ବଣି ଭାରତୀୟ ଉପଦ୍ୱୀପ ଅଞ୍ଚଳରେ ପ୍ରବାସ କରିବାକୁ ଆସିଥାନ୍ତି । ମାଲାବାର ଅଞ୍ଚଳରେ ଧଳା ମୁଣ୍ଡ ଥିବା ମାଲାବାର ବଣି   ପାଉଁଶମୁଣ୍ଡି ବଣି ପରି ଦେଖିବାକୁ କିନ୍ତୁ ସେମାନେ ଏକ ଭିନ୍ନ ପ୍ରଜାତିର ମାନ୍ୟତା ପାଇଛନ୍ତି । ବର୍ଗୀକରଣ ଓ ଭୌଗୋଳିକ ବିତରଣ ବଂଶ ନିରୂପଣଗତ ତଥ୍ୟର ଅଭାବରେ ପାଉଁଶମୁଣ୍ଡି ବଣିକୁ ଅତୀତରେ ଷ୍ଟର୍ଣ୍ଣିଆ, ଷ୍ଟର୍ଣ୍ଣସ୍ ଓ ଟେମିନୁକସ୍ ପ୍ରଭୃତି ବିଭିନ୍ନ ପ୍ରଜାତିରେ ସ୍ଥାନ ଦିଆଯାଇଥିଲା । କିନ୍ତୁ ପରବର୍ତ୍ତୀ କାଳର ଗବେଷଣାକୁ ଭିତ୍ତି କରି ଏମାନଙ୍କୁ ଷ୍ଟର୍ଣ୍ଣିଆ ପ୍ରଜାତିରେ ପରିଗଣନା କରିବା ସଠିକ ବୋଲି ପ୍ରସ୍ତାବ ଦିଆଗଲା । ପାଉଁଶମୁଣ୍ଡି ବଣିର ଦୁଇଟି ଉପପ୍ରଜାତି ଅଛନ୍ତି । ସେମାନେ ହେଲେ : ମାଲାବ୍ରିକା ଉପପ୍ରଜାତି  ( . ): ଉତ୍ତର-ପୂର୍ବ ଭାରତ, ନେପାଳ, ଭୁଟାନ, ବଙ୍ଗଳାଦେଶ ଓ ଉତ୍ତର-ପଶ୍ଚିମ ବ୍ରହ୍ମଦେଶରେ ଏହି ଉପପ୍ରଜାତି ବ୍ୟାପ୍ତ  । ନେମୋରିକୋଲା ଉପପ୍ରଜାତି  ( . ): ଦକ୍ଷିଣ ଚୀନ, ତାଇୱାନ, ବ୍ରହ୍ମଦେଶ, ଥାଇଲ୍ୟାଣ୍ଡ, ଲାଓସ, ଭିଏତନାମ ଓ କାମ୍ବୋଡିଆରେ ଏହି ଉପପ୍ରଜାତି ବ୍ୟାପ୍ତ  । ଉଭୟ ଉପପ୍ରଜାତିର ପକ୍ଷୀମାନଙ୍କ ପ୍ରବାସ ବିଷୟରେ ଅଧିକ ତଥ୍ୟ ଜଣାନାହିଁ । ମାଲାବ୍ରିକା ଉପପ୍ରଜାତି ପାକିସ୍ତାନ, କେନ୍ଦ୍ରୀୟ ଭାରତ ଓ ଦକ୍ଷିଣ ଭାରତରେ ମଧ୍ୟ ଦେଖାଯାଇଛି । ବ୍ଲାଇଥି   ବର୍ଗର ପକ୍ଷୀଙ୍କୁ ବର୍ତ୍ତମାନ ଏକ ସ୍ୱତନ୍ତ୍ର ପ୍ରଜାତିର ମାନ୍ୟତା ଦିଆଯାଉଛି । ମାଲାବାର୍ ଧଳାମୁଣ୍ଡି ବଣିକୁ  (ଷ୍ଟର୍ଣ୍ଣିଆ ବ୍ଲାଇଥି- ) ଏବେ ଆଉ ପାଉଁଶମୁଣ୍ଡି ବଣି ପ୍ରଜାତିର ଏକ ଉପପ୍ରଜାତି ଭାବେ ଅଭିହିତ କରାଯାଉନାହିଁ  । କାରଣ ପ୍ରଜନନ ଋତୁ ନଥିବା ସମୟରେ ପାଉଁଶମୁଣ୍ଡି ବଣିମାନେ ମାଲାବାର ବଣିମାନଙ୍କ ଅଞ୍ଚଳକୁ କେବଳ ପ୍ରବାସୀ ଭାବେ ଆସିଥାନ୍ତି ଏବଂ ଏହି ଦୁଇ ପ୍ରଜାତିର ପକ୍ଷୀଙ୍କ ମଧ୍ୟରେ ମିଳନ ମଧ୍ୟ ହୁଏନାହିଁ । କିନ୍ତୁ ଏକ ପରୀକ୍ଷଣରୁ ଜଣା ପଡ଼ିଥିଲା ଯେ ମାଲାବାର ବଣି ଓ ଉତ୍ତର ଭାରତୀୟ ପାଉଁଶମୁଣ୍ଡି ବଣି କିମ୍ବା ବ୍ରହ୍ମଦେଶୀୟ ପାଉଁଶମୁଣ୍ଡି ବଣିଙ୍କ ମଧ୍ୟରେ ଜିନ୍‍ଗତ ପାର୍ଥକ୍ୟର ମାନ ପ୍ରାୟ ୦.୨%ରୁ ୦.୮% ମାତ୍ର । ବିବରଣୀ ଏକ ପରିଣତ ବୟସ୍କ ପାଉଁଶମୁଣ୍ଡି ବଣିର ଦୈର୍ଘ୍ୟ ପ୍ରାୟ ୨୦ ସେଣ୍ଟିମିଟର୍  ୭.୯ ଇଞ୍ଚ୍  । ଏମାନଙ୍କ ଶରୀରର ଉପର ପାର୍ଶ୍ୱ ପାଉଁଶିଆ ରଙ୍ଗର ଓ ଡେଣାର ପର କଳା ରଙ୍ଗର । କିନ୍ତୁ ଉପପ୍ରଜାତି ଅନୁସାରେ ଶରୀରର ଅନ୍ୟ ଅଂଶର ରଙ୍ଗ ଭିନ୍ନ ହୋଇଥାଏ । ମାଲାବ୍ରିକା ଉପପ୍ରଜାତିର ଶରୀରର ନିମ୍ନାଂଶ ଓ ଲାଞ୍ଜର ତଳପଟଟି ଲାଲମିଶା ମାଟିଆ ବା ବାଦାମୀ ରଙ୍ଗର ହୋଇଥିବା ବେଳେ ନେମୋରିକୋଲା ଉପପ୍ରଜାତିର ନିମ୍ନାଂଶ ଧଳା ମିଶ୍ରିତ ମାଟିଆ ରଙ୍ଗର । ଉଭୟ ଉପପ୍ରଜାତିଙ୍କ ମୁଣ୍ଡ ପାଉଁଶିଆ ରଙ୍ଗର । ଏମାନଙ୍କ ଥଣ୍ଟ ହଳଦିଆ ରଙ୍ଗର ଯାହାର ମୂଳ ଫିକା ନୀଳ ବର୍ଣ୍ଣବିଶିଷ୍ଟ ଏବଂ ଆଖି ଡୋଳା ଚାରିପଟ ଧଳା ରଙ୍ଗର । ଉଭୟ ମାଈ ଓ ଅଣ୍ଡିରା ପକ୍ଷୀ ଦେଖିବାକୁ ଏକାପରି । କିନ୍ତୁ ତରୁଣ ବୟସର ପକ୍ଷୀମାନଙ୍କ ଶରୀରର ନିମ୍ନାଂଶ ଧଳା ଓ ସମ୍ପୂର୍ଣ୍ଣ ଲାଞ୍ଜ ପରିବର୍ତ୍ତେ କେବଳ ଲାଞ୍ଜର ପରର ଅଗଟି ମାଟିଆ ରଙ୍ଗର । ପରିସ୍ଥିତିକ ବ୍ୟବହାର ପାଉଁଶମୁଣ୍ଡି ବଣିର ବସା ବୃକ୍ଷମୟ ଖୋଲା ଅଞ୍ଚଳ ବା କୃଷିକ୍ଷେତ୍ର ନିକଟବର୍ତ୍ତୀ ଅଞ୍ଚଳରେ ଦେଖିବାକୁ ମିଳେ । ପାଉଁଶମୁଣ୍ଡି ବଣି ଏକ କୋରଡ଼ ବା ଗର୍ତ୍ତରେ ନିଜର ବସା ବାନ୍ଧିଥାଏ । ମାଈମାନେ ୩-୫ଟି ଅଣ୍ଡା ଦେଇଥାନ୍ତି । ଅନ୍ୟ ବଣି ପ୍ରଜାତିର ପକ୍ଷୀଙ୍କ ପରି ପାଉଁଶମୁଣ୍ଡି ବଣି ସର୍ବଭକ୍ଷୀ । ଏମାନେ କୀଟପତଙ୍ଗ, ଗଛର ଫଳ ଓ ଫୁଲର ମହୁ ଇତ୍ୟାଦି ଆହରଣ କରିଥାନ୍ତି । ଏମାନେ ପାଖାପାଖି ବିନ୍ୟାସରେ ଦଳବଦ୍ଧ ହୋଇ ଉଡ଼ିଥାନ୍ତି ଓ ସମସ୍ତେ ମିଳିତ ଭାବେ ଏକା ସାଙ୍ଗରେ ଦିଗ ପରିବର୍ତ୍ତନ କରି ଉଡ଼ିପାରନ୍ତି ।
ବିଣା ଦାସ  (୧୯୧୧-୧୯୮୬) ଜଣେ ଭାରତୀୟ ବିପ୍ଲବୀ ଓ ସ୍ୱାଧୀନତା ସଂଗ୍ରାମୀ  । ଜୀବନ ପରିବାର ସେ ବେଣୀ ମାଧବ ଦାସ ଓ ଶାରଳା ଦେବୀଙ୍କ କନ୍ୟା । ପିତା ବେଣୀ ମାଧବ ବ୍ରାହ୍ମ ସମାଜର ଜଣେ ଜଣା-ଶୁଣା ଶିକ୍ଷକ ଓ ସମାଜସେବୀ ଥିଲେ ।ବଡ଼ ଭଉଣୀ କଲ୍ୟାଣି ଦାସ ମଧ୍ୟ ଜାଣେ ସ୍ୱାଧୀନତା ସଂଗ୍ରାମୀ ଥିଲେ । ଶିକ୍ଷା ସେ ସେଣ୍ଟ ଜନ୍ ଡିଓସେସନ ଛାତ୍ରୀ ବିଦ୍ୟାଳୟରେ ନିଜ ଶିକ୍ଷା ଲାଭ କରିଲା ପରେ ବେଥୁନ ବିଦ୍ୟାଳୟରେ ଶିକ୍ଷା ଲାଭ କରିଥିଲେ । ଭାରତୀୟ ସ୍ୱାଧୀନତା ସଂଗ୍ରାମରେ ଯୋଗଦାନ ବିଣା ଦାସ ଛାତ୍ରୀ ସଂଘର ସଦସ୍ଯ ଥିଲେ, ଏହା ମହିଳାଙ୍କ ପାଇଁ କଲିକତାସ୍ଥିତ ଏକ ବିପ୍ଲବୀ ସଂସ୍ଥା ଥିଲା । ୬ ଫେବୃଆରୀ ୧୯୩୨ ମସିହାରେ ସେ କଲିକତା ବିଶ୍ୱବିଦ୍ୟାଳୟରଠାରେ ବଙ୍ଗ ପ୍ରଦେଶର ତ‌ତ୍କାଳୀନ ରାଜ୍ୟପାଳ ଷ୍ଟାନଲି ଜ୍ୟାକ୍ସନଙ୍କୁ ହତ୍ୟା ଉଦ୍ୟମ କରିଥିଲେ । ସେ ପାଞ୍ଚଥର ଗୁଳି ଚଲେଇଥିଲେ କିନ୍ତ ଏହି ପ୍ରଚେଷ୍ଠା ବିଫଳ ହେଇଥିଲା, ପରେ ତାଙ୍କୁ ୯ ବର୍ଷର କାରାବାଷ ଦଣ୍ଡ ମିଳିଥିଲା । ୧୯୩୯ ମସିହାରେ ଜଲ୍ଦି ମୂକୁଳିବା ପରେ ସେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ । ୧୯୪୨ ମସିହାରେ ଭାରତ ଛାଡ଼ ଆନ୍ଦୋଳନରେ ଯୋଗ ଦେଇଥିଲେ ଓ ୧୯୪୨-୪୫ ଯାଏଁ କାରାବାଷ ଦଣ୍ଡ ପାଇଥିଲେ । ୧୯୪୭-୧୯୫୧ ମସିହା ଯାଏଁ ସେ ପଶ୍ଚିମ ବଙ୍ଗ ବିଧାନ ସଭାର ସଦସ୍ୟ ଥିଲେ । ୧୯୪୭ ମସିହାରେ ସେ ଜୁଗାନ୍ତର ସମୂହର ଜଣେ କାର୍ଯ୍ୟକର୍ତ୍ତା ଓ ସ୍ୱାଧୀନତା ସଂଗ୍ରାମୀ ଜତିଶ ଚନ୍ଦ୍ର ଭୌମିକଙ୍କୁ ବିବାହ କରିଥିଲେ। ପୁରସ୍କାର ୧୯୬୦ ମସିହାରେ ସମାଜସେବା କାର୍ଯ୍ୟ ପାଇଁ ଭାରତ ସରକାର ତାଙ୍କୁ ପଦ୍ମଶ୍ରୀ ପୁରସ୍କାରରେ ପୁରସ୍କୃତ କରିଥିଲେ । ମୃତ୍ଯୁ ନିଜ ପତିଙ୍କ ମୃତ୍ଯୁ ପରେ ସେ ଶେଷ ଜୀବନ ଋଷିକେଶରେ କଟାଇଥିଲେ । ତାଙ୍କ ଶବ ୨୬ ଡିସେମ୍ବର ୧୯୮୬ ମସିହାରେ ଏକ ରାସ୍ତାକଡରେ ମିଳିଥିଲା, ମାସେ ପରେ ପୋଲିସ ଏହା ବିଣା ଦାସଙ୍କ ଶବ ଭାବେ ଚିନ୍ହଟ କରିଥିଲା। ଲେଖା ବିଣା ଦାସ ବଙ୍ଗଳା ଭାଷାରେ ଦୁଇଟି ବ‌ହି ଲେଖିଥିଲେ: ଶ୍ରୀଙ୍ଖାଳ ଝଙ୍କାର ଓ ପିତୃଧନ ।
ଗୀତାଞ୍ଜଳି ରାଓ  ( ଜନ୍ମ ୧୯୭୨ ) ଜଣେ ଭାରତୀୟ ମହିଳା ମଞ୍ଚ ଅଭିନେତ୍ରୀ , ଆନିମେସନ କଳାକାର ଓ ଫିଲ୍ମ ନିର୍ମାତା  । ଗୀତାଞ୍ଜଳି ମୁମ୍ବାଇସ୍ଥିତ . ଠାରେ ପ୍ରାୟୋଗିକ କଳା  ରେ ଡିଗ୍ରୀ ହାସଲ କରିଥିଲେ । ତାଙ୍କଦ୍ୱାରା ନିର୍ମିତ ଦୁଇଟି ଆନିମେସନ ଫିଲ୍ମ  " "  ଓ  " "  ସମୁଦାୟ ୨୮ଟି ପୁରସ୍କାର ଲାଭ କରିଛି । ତାଙ୍କର ପ୍ରଥମ ଆନିମେସନ ଫିଲ୍ମ ଭାବରେ  " "  ଥିଲା ଓ ଏହା କୋଡାକ ପୁରସ୍କାର କ୍ୟାନ୍ସ ଫିଲ୍ମ ଉତ୍ସବରେ ପୁରସ୍କୃତ ହେଇଥିଲା । ମୁମ୍ବାଇଠାରେ ହେଇଥିବା ଫିଲ୍ମ ଉତ୍ସବରେ ଏହା ବା ସୁବର୍ଣ୍ଣ ଶଙ୍ଖ ପୁରସ୍କାର ପାଇଥିଲା । . ସେ କ୍ୟାନ୍ସ ଫିଲ୍ମ ଉତ୍ସବ ସହ ଅନେକ ଫିଲ୍ମ ସମାରୋହରେ ଜୁରୀ ଭାବରେ ନିଯୁକ୍ତ ହେଇଥିଲେ । ୨୦୧୩ ମସିହାରେ ସେ  " "  ନାମକ ୫ଟି କ୍ଷୁଦ୍ର ଆନିମେସନ ଫିଲ୍ମର ଏକ ଧାରାବାହିକର ଏକ ଅଂଶ ନିର୍ଦ୍ଦେଶନା ଦେଇଥିଲେ । ଏହା ଅନୁରାଗ କାଶ୍ଯପଙ୍କଦ୍ୱାରା ନିର୍ମିତ ହେଇଥିଲା । ୨୦୧୪ ମସିହା କ୍ୟାନ୍ସ ଫିଲ୍ମ ଉତ୍ସବରେ ତାଙ୍କ ଆନିମେସନ ଫିଲ୍ମ  " "  ମନୋନୀତ ହେଇଥିଲା ।
ଖୁସବିର କୌର ‍ (ଜନ୍ମ ୯ ଜୁଲାଇ , ୧୯୯୩) ଜଣେ ଭାରତୀୟ ମହିଳା କ୍ରୀଡ଼ାବିତ୍  । ସେ ୨୦ କିଲୋମିଟର୍ ଚାଲିବା ଦୌଡ଼ ପ୍ରତିଯୋଗିତାରେ ଅଂଶ ଗ୍ରହଣ କରିଥାନ୍ତି । ଶ୍ରୀଲଙ୍କାର କଲମ୍ବୋଠାରେ ଅନୁଷ୍ଠିତ ହେଇଥିବା ୨୦୧୨ ଜୁନିଅର ଏସିଆ ଆଥ୍‍ଲେଟିକ ଚମ୍ପିୟାନଶିପରେ ୧୦୦୦୦ ମିଟର ଚାଲିବା ଦୌଡ଼ ପ୍ରତିଯୋଗିତାରେ ବ୍ରୋଞ୍ଜ ପଦକ ହାସଲ କରି ସେ ସମସ୍ତଙ୍କର ଦୃଷ୍ଟି ଆକର୍ଷଣ କରିଥିଲେ । ୨୦୧୩ ମସିହାର ବିଶ୍ୱ ଚମ୍ପିୟାନଶିପରେ ଭାଗ ନେଇ ସେ ୩୯ତମ ସ୍ଥାନ ହାସଲ କରିଥିଲେ । ୨୦୧୪ ମସିହାରେ ଜାପାନଠାରେ ସେ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ଭାଗ ନେଇ ବ୍ରୋଞ୍ଜ ପଦକ ହାସଲ କରିଥିଲେ । ଏହି ପ୍ରତିଯୋଗୀତାରେ ତାଙ୍କ ପ୍ରଦର୍ଶନ ଜାତୀୟ ରେକର୍ଡ ମାନ୍ୟତା ଲାଭ କରିଥିଲା । ଏଙ୍ଗଲିଆନ୍ ମେଡାଲ ହଣ୍ଟ୍ କମ୍ପାନୀ ତାଙ୍କର ପ୍ରଯୋଜକ ଭାବରେ ରହିଛି । ଜୀବନୀ ପଞ୍ଜାବର ଅମୃତସର ନିକଟସ୍ଥ ରସୁଲପୁର କାଲାନ ନାମକ ଏକ କ୍ଷୁଦ୍ର ସହରରେ ଜନ୍ମ ଗ୍ରହଣ କରିଥିବା ଖୁସ୍‍ବିର୍ ୫ କିଲୋମିଟର ଓ ୧୦ କିଲୋମିଟର ଚାଲିବା ଦୌଡ଼ରେ ଜୁନିଅର ସ୍ତରର ଜାତୀୟ ରେକର୍ଡ଼୍ ସ୍ଥାପନ କରିଥିଲେ । ଯୁବ ଏସିଆ କ୍ରୀଡ଼ାରେ ସେ ଦ୍ୱିତୀୟ ସ୍ଥାନ ଓ ଜୁନିଅର ଏସିଆ କ୍ରୀଡ଼ାରେ ତୃତୀୟ ସ୍ଥାନ ପ୍ରାପ୍ତ କରିଥିଲେ । ସିନିୟର୍ ଏସିଆ ଚାଲିବା ଦୌଡ଼ ପ୍ରତିଯୋଗିତାରେ ସେ ପଞ୍ଚମ ସ୍ଥାନରେ ରହିଥିଲେ । ୨୦୧୩ ମସିହାରେ ସେ ମସ୍କୋଠାରେ ବିଶ୍ୱ ଚାଲିବା ଦୌଡ଼ ଚମ୍ପିୟାନଶିପରେ ସେ ତାଙ୍କର ଶ୍ରେଷ୍ଠ ସମୟ ହାସଲ କରି ୩୯ତମ ସ୍ଥାନରେ ରହିଥିଲେ ।
ଆର୍ଯ୍ୟ ଯଜ୍ଞଦତ୍ତ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ । ତାଙ୍କର ଜଣାଶୁଣା ରଚନାବଳୀ ମଧ୍ୟରେ ଏକଲବ୍ୟର ସ୍ୱର, ପାପୁଲିର ପଦ୍ମ, ଫୁଲକୁଣ୍ଡରେ ପକ୍ଷୀ ଘର, ଡେଣା ଓ ଅନ୍ୟାନ୍ୟ ଗଳ୍ପ ଆଦି ଅନ୍ୟତମ । ସେ ଓଡ଼ିଆ ଲେଖିକା ଗାୟତ୍ରୀ ଆର୍ଯ୍ୟଙ୍କ ସହ ବିବାହିତ ।
ଆଞ୍ଜିଓଇଡିମା  (ଇଂରାଜୀ ଭାଷାରେ ) କ‌ହିଲେ ଡର୍ମିସ  ( ବା ଚର୍ମର ତଳ ସ୍ତର), ଚର୍ମତଳ ତନ୍ତୁ   ଓ ମ୍ୟୁକୋସ ଝିଲ୍ଲି   ଫୁଲିଯିବାକୁ ବୁଝାଏ  । ମୁଖ ମଣ୍ଡଳ, ଜିଭ, ସ୍ୱରପେଟିକା ବା ଲାରିଙ୍କ୍‌ସ  , ପେଟ ବା ହାତ ଓ ଗୋଡ଼ମାନଙ୍କରେ ଦେଖାଯାଇଥାଏ । ଅନେକ ସମୟରେ ଏହା ସ‌ହିତ ଅର୍ଟିକାରିଆ ବା ଅଗିଆ ବାତ   ରହିପାରେ ଯାହା ଚର୍ମର   ଉପର ସ୍ତରର ଫୁଲିବାକୁ କୁହାଯାଏ । କିଛି ମିନିଟରୁ କିଛି ଘଣ୍ଟା ମଧ୍ୟରେ ଏହି ରୋଗ ଦେଖାଯାଏ । ଏହି ରୋଗ ପ୍ରସ୍ତୁତିରେ ହିସ୍ଟାମିନ   ଓ ବ୍ରାଡିକାଇନିନର   ଭୂମିକା ରହୁଛି । ଖାଦ୍ୟ, ଔଷଧ  ( : ) ଓ ପୋକ‌କାମୁଡ଼ା ଯୋଗୁ ଆଲର୍ଜି ପ୍ରତିକ୍ରିୟା ହେଉଥିଲେ ହିସ୍ଟାମିନର ଭୂମିକା ରହେ  । ସି୧ ଇସ୍ଟରେଜ ଇନହିବିଟର ଡେଫିସିଏନ୍ସି  ( 1 ) ଭଳି ବଂଶାନୁକ୍ରମିକ   ରୋଗ, ଅଞ୍ଜିଓଟେନସିନ କନଭର୍ଟିଙ୍ଗ ଏଞ୍ଜାଇମ ଇନହିବିଟର   ବା ଲିମ୍ଫୋପ୍ରୋଲିଫରେଟିଭ ଡିଜଅର୍ଡ଼ର   ଇତ୍ୟାଦି ରୋଗମାନଙ୍କରେ ବ୍ରାଡିକାଇନିନର ଭୂମିକା ଥାଏ  । ସୁରକ୍ଷିତ ଖୋଲା ଶ୍ୱାସନଳୀ ଚାଲୁରଖିବା ନିମନ୍ତେ ଇନଟ୍ୟୁବେସନ   ବା କ୍ରିକୋଥାଇରଏଡୋକ୍ଟୋମି   ଅପରେଶନ କରାଯାଏ । ହିସ୍ଟାମିନ ସମ୍ପର୍କୀୟ ଆଞ୍ଜିଓଇଡିମା ରୋଗରେ ଆଣ୍ଟିହିସ୍ଟାମିନ  , କର୍ଟିକୋସ୍ଟିରଏଡ   ଓ ଏପିନେଫ୍ରିନ ଦେଇ ଚିକିତ୍ସା କରାଯାଏ । ବ୍ରାଡିକାଇନିନ ସମ୍ପର୍କୀୟ ରୋଗମାନଙ୍କରେ ସି୧ ଇସ୍ଟରେଜ ଇନହିବିଟର  ( 1 ), ଏକାଲାଣ୍ଟାଇଡ   ବା ଇକାଣ୍ଟିବାଣ୍ଟ   ଦିଆଯାଇପାରେ  । ଫ୍ରେସ ଫ୍ରୋଜନ ପ୍ଲାଜମା ମଧ୍ୟ ଦିଆଯାଇପାରେ । ଯୁକ୍ତରାଷ୍ଟ୍ର ଆମେରିକାରେ ପ୍ରତିବର୍ଷ ଏହି ରୋଗରେ ପ୍ରାୟ ୧୦୦,୦୦୦ ଲୋକ ଆକ୍ରାନ୍ତ ହୁଅନ୍ତି ।
କୁମୁଡା ପାହାଡ ବଲାଙ୍ଗିର ଜିଲ୍ଲାର ଟିଟିଲାଗଡ ସହରଠାରୁ ୦.୫ କି.ମି. ଦୂରରେ ଅବସ୍ଥିତ ଏକ ଆକର୍ଷଣୀୟ ଦର୍ଶନୀୟ ସ୍ଥାନ । ଏହି ପାହାଡର ଏକ ୮୦ ଫୁଟ ଦୈର୍ଘ୍ୟ ଓ ୪୦ ଫୁଟ ପ୍ରସ୍ଥ ବିଶିଷ୍ଟ ପ୍ରାକୃତିକ ଗୁମ୍ଫା ଭିତରେ ପ୍ରଭୁ ଧବଳେଶ୍ୱର ମହାଦେବଙ୍କୁ ପୂଜା କରାଯାଏ । ଧବଳେଶ୍ୱର ମନ୍ଦିରଟି ଏହି ପାହାଡର ପାଦଦେଶରୁ ୪୦ ଫୁଟ ଉଚ୍ଚରେ ଅବସ୍ଥିତ। ଏହାକୁ ଲାଗି ଅନ୍ୟ ତିନୋଟି ଗୁମ୍ଫା ମଧ୍ୟ ରହିଛି । ଏହି ମନ୍ଦିରର ମହାଶିବରାତ୍ରି ଓଡ଼ିଶା ପ୍ରସିଦ୍ଧ । ପ୍ରତି ବର୍ଷ ଶ୍ରାବଣ ମାସ ସାରା ଏହି ଶୈବପୀଠରେ ହଜାର ହଜାର ଭକ୍ତଙ୍କର ଭିଡ ଜମେ । ଏହି ଶୈବ ପୀଠ ନିକଟରେ ଥିବା ପ୍ରଭୁ ଶ୍ରୀରାମଙ୍କ ମନ୍ଦିର ଏବଂ ପାହାଡ ଉପରେ ଥିବା ଏକ ଛୋଟ ଜଳାଶ୍ରୟ ଏହି ସ୍ଥାନର ଅନ୍ୟ ଏକ ବିଶେଷତ୍ବ ।
ଗିଞ୍ଜୋ ଠାକୁରଗାଓ , ଭାରତୀୟ ରାଜ୍ୟ ଝାରଖଣ୍ଡର ରାଁଚୀ ଜିଲ୍ଲାର ଏକ ଗ୍ରାମ । ଏହା ରାଁଚୀ ଠାର 25 କିଲୋମିଟର ଉତ୍ତର ପଶ୍ଚିମ ଦିଗରେ ଅବସ୍ଥିତ । ଏହାର ଚତୁପାର୍ଶ୍ୱରେ ମନ୍ଦାର , ବରମୁ , ପିଠଉରିଆ , ଛୁଣ୍ଡ ଓ ରଟୁ ଗ୍ରାମ ରହିଛି । ଏହା ନିକଟରେ ମନ୍ଦରଠାରେ ଜଙ୍ଗଲ ରିସର୍ଚ କେନ୍ଦ୍ର ଓ ପତ୍ରାତୁଠାରେ ତାପଜ ବିଦ୍ୟୁତ ପ୍ରକଳ୍ପ ରହିଛି । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି 23.52  85.17    / 23.52; 85.17. ଏହା ସମୁଦ୍ର ପତ୍ତନଠାରୁ 2,051 ଫୁଟ ଉପରେ ରହିଛି ।
ଉଡ଼ନ୍ତା ଥାଳିରେ ଆସିଛି ପ୍ରିୟା ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଜୟ ରାଉତ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଭିଜିତ ଦାସ ଓ କୁକୁସ୍ ସ୍ୱାଇଁ । ଏହି କଥାଚିତ୍ରଟି ୨୦୨୩ ମସିହାର ଜାନୁଆରୀ ୮ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଅଭିଜିତ ଦାସ କୁକିଜ୍ ସ୍ୱାଇଁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ସୁବାସ ଦାସ, ଅରୁଣ ମନ୍ତ୍ରୀ, ନିହାର ପ୍ରିୟାଂଶ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଦେବାଂଶୀ, ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆକବରପୁର ଏକ ସହର ଓ ମୁନ୍ସିପାଳ ଅଞ୍ଚଳ । ଏହା ଭାରତୀୟ ରାଜ୍ୟ ଉତ୍ତରପ୍ରଦେଶର ଆମ୍ବେଦକରନଗର ଜିଲ୍ଲାରେ ଅବସ୍ଥିତ ଓ ଏହାର ମୁଖ୍ୟାଳୟ । ଭାରତର ବିଶିଷ୍ଟ ସମାଜବାଦୀ ନେତା ରାମ ମନୋହର ଲୋହିଆ ଏହିଠାରେ ଜନ୍ମ ଗ୍ରହଣ କରିଥିଲେ । ଭୌଗୋଳିକ ସ୍ଥିତି ଆକବରପୁର ତମସା ନଦୀ ତୀରରେ ରହିଛି । ରାମାୟଣର ଲେଖା ଅନୁସାରେ ଦଶରଥ ଏହି ସ୍ଥଳ ଶିକାର କଳା ବେଳେ ଭୁଲରେରେ ଶ୍ରବଣ କୁମାରଙ୍କୁ ତୀର ବିଦ୍ଧ କରିଥିଲେ । ଏଥିପାଇଁ ଏହାର ପୁରାତନ ନାମ ଶ୍ରବଣ କ୍ଷେତ୍ର ରହିଥିଲା । ଏଠାରେ ଋଷି ଶୃଙ୍ଗିଙ୍କ ଆଶ୍ରମ ମଧ୍ୟ ଥିଲା । ରାମାୟଣ ଅନୁସାରେ ରାମଙ୍କ ପରେ ତାଙ୍କର ପୁତ୍ର କୁଶ ଏହାର ଶ୍ରବସତି ଅଞ୍ଚଳ ଶାସନ କରୁଥିଲେ । ଏହାର ନିକଟ ଅଞ୍ଚଳରେ ଶିବ ବାବାଙ୍କ ମନ୍ଦିର ରହିଛି । ଅଜୋଧ୍ୟା ମଧ୍ୟ ଏଠାରୁ 50 କିଲୋମିଟର ଦୁରବର୍ତୀ । ପ୍ରକୃତରେ ତମଶା ନଦୀ ଆମ୍ବେଦକର ନଗରକୁ ଡିଭାକତା କରିଥାଏ । ଏକପଟାରେ ଆକବରପୁର ପ୍ରଶାସନିକ କେନ୍ଦ୍ର ହେଇଥିବା ବେଳେ ଅନନ୍ୟ ପାଟରେ ଶେହଜଦପୁର ବାଣିଜ୍ୟିକ କେନ୍ଦ୍ର ରହିଛି । ଆକବରପୁରଠାରେ ପ୍ରକତାନ ଲୋରେପୁର ରାଜମହଳ ମଧ୍ୟ ଏକ ଦର୍ଶନୀୟ ସ୍ଥଳ । ଜନସଂଖ୍ୟା 2011 ଜନଗଣନା ଅନୁସାରେ ଆକବରପୁରର ଜନସଂଖ୍ୟା 111,594 ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 57,560 ଥିଲା ବେଳେ ମହିଳା ସଂଖ୍ୟା54,034 ଥିଲା । 6 ବର୍ଷରୁ କମ ସଂଖ୍ୟା 14,037 ଥିଲା । ଏଠାରେ ସାକ୍ଷ୍ୟରତା ହାର 83.89 % ଥଲା ।ଏଠାରେ ସାକ୍ଷ୍ୟରତା ହାର ଜାତୀୟ ହାରଠାରୁ ଅଧିକ ରହିଥିଲା । ଶିକ୍ଷା ଏଠାରେ ର ହାଇ ସ୍କୁଲ ସହ ସରକାରୀ ମହାବିଦ୍ୟାଳୟ ସମୂହ ରହିଛି । ସ୍ନାତକୋତ୍ତର ସ୍ତରର ମହିଳା ମହାବିଦ୍ୟାଳୟ ମଧ୍ୟ ଏଠାରେ ଉପଲବ୍ଧ । ଡାକ୍ତରୀ କଲେଜ ଏଠାରେ ମହାମାୟା ରାଜକୀୟ ମେଡିକାଲ କଲେଜ ରହିଛି । ଅର୍ଥନୈତିକ ପରିସ୍ଥତି ଏଠାରେ କୃଷି ସହିତ ଅନେକ ଶିଳ୍ପ ରହିଥିବାରୁ ଅଧିବାସୀମାନେ ଖୁବ ଭଲ ରୋଜଗାର ପନ୍ଥା ପାଇଥାନ୍ତି ।
ତୀବ୍ର ଅଙ୍ଗ ଇସ୍କେମିଆ   ରୋଗ ହେଲେରେ ଅବୟବରେ ରକ୍ତ ପ୍ରବାହ ହଠାତ୍ ହ୍ରାସ ହୁଏ । ରୋଗର ଲକ୍ଷଣଗୁଡିକରେ ଅବୟବ ଫିକା ଦେଖାଯାଏ, କାଲୁଆ, ଯନ୍ତ୍ରଣାଦାୟକ, ଚଳତ୍ ଶକ୍ତିହୀନ, ନାଡ଼ିହୀନ ଏବଂ ଅବୟବ ଥଣ୍ଡା ଲାଗେ । ଯେ କୌଣସି ଅଙ୍ଗ ଜଡିତ ହୋଇପାରେ, ଗୋଡ ସାଧାରଣତଃ ପ୍ରଭାବିତ ହୋଇଥାଏ । ରୋଗ ଜଟିଳ ହେଲେ କମ୍ପାର୍ଟମେଣ୍ଟ ସିଣ୍ଡ୍ରୋମ ହୋଇପାରେ । ପ୍ରାନ୍ତୀୟ ଧମନୀ ରୋଗ ଥିଲେ ଥ୍ରୋମ୍ବୋସିସ ହେବା ଏହାର ସାଧାରଣ କାରଣ   ଚିବେଚିତ ହୋଇଥାଏ । ଅନ୍ୟାନ୍ୟ କାରଣ ମଧ୍ୟରେ ଏମ୍ବୋଲିଜ୍ମ, ଡିସେକସନ କିମ୍ବା ଆଘାତ ହୋଇପାରେ । ଧୂମପାନ, ମଧୁମେହ, ମେଦବହୁଳତା, ଏକାକୀ ଜୀବନ, ପାରିବାରିକ ଇତିହାସ, ଉଚ୍ଚ କୋଲେଷ୍ଟ୍ରଲ ଏବଂ ଉଚ୍ଚ ରକ୍ତଚାପ ଭଳି ବିପଦ କାରକଗୁଡ଼ିକ ଯୋଗୁ ଏହି ରୋଗ ହୋଇପାରେ । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଏବଂ ସିଟି ଅଞ୍ଜିଓଗ୍ରାମ କରି ନିଶ୍ଚିତ କରାଯାଇଥାଏ। କ୍ରନିକ ଅଙ୍ଗ ଇସ୍କେମିଆରେ ଲକ୍ଷଣ ଧୀରେ ଧୀରେ ବିକଶିତ ହୁଏ, କୌଣସି ନାଡି ନ ଥାଇପାରେ ଓ ୨ ସପ୍ତାହରୁ ଅଧିକ ସମୟ ‌ ଲକ୍ଷଣ ଦେଖାଯାଏ । ଚିକିତ୍ସା ସାଧାରଣତଃ ତୁରନ୍ତ ଅସ୍ତ୍ରୋପଚାରଦ୍ୱାରା ହୋଇଥାଏ; ଯେଉଁଥିରେ ସର୍ଜିକାଲ ବାଇପାସ, ଏଣ୍ଡଆର୍ଟେରେଲ୍ଟୋମି କିମ୍ବାଏମ୍ବୋଲେକ୍ଟୋମି କରାଯାଏ । ଅସ୍ତ୍ରୋପଚାରକୁ ଅପେକ୍ଷା କରିବା ସମୟରେ ଅବିଭକ୍ତ ହେପାରିନ୍ ଏବଂ ଯନ୍ତ୍ରଣା ନିବାରକ ଔଷଧ ବାରମ୍ବାର ପ୍ରଦାନ କରାଯାଏ । ଯଦି ଚିକିତ୍ସା ବିଳମ୍ବ ହୁଏ ତେବେ ଆମ୍ପ୍ୟୁଟେସନ୍ ଆବଶ୍ୟକ ହୋଇପାରେ । ସ୍ୱାସ୍ଥ୍ୟଗତ ସମସ୍ୟା ହେତୁ ପ୍ରାୟ ୧୫% ଲୋକ ଏକ ବର୍ଷ ମଧ୍ୟରେ ମୃତ୍ୟୁବରଣ କରନ୍ତି । ପ୍ରତିବର୍ଷ ଏହି ରୋଗରେ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୧୫ରୁ ୨୨ ଜଣ ପିଡ଼ିତ ହୋଇଥାଅନ୍ତି । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ପ୍ରୟ ୭୫ ବର୍ଷ ବୟସରେ ଏହି ରୋଗ ହୁଏ । ଇସକେମିଆ ଶବ୍ଦଟି ଗ୍ରୀକ୍ ଭାଷାରୁ ନିଆଯାଇଛି; ଇସ୍କିନ୍ର ଅର୍ଥ ହେଉଛି  "ଧରିବା"  ଏବଂ ହାମା ଅର୍ଥ  "ରକ୍ତ"  ।
ରୋକୁରୋନିୟମ ହେଉଛି ଏକ ଔଷଧ ଯାହା ଏଣ୍ଡୋଟ୍ରାକିଆଲ ଇନଟ୍ୟୁବେସନ ଓ ରାପିଡ ସିକ୍ୟୁଏନସ ଇଣ୍ଡକସନ   ସମୟରେ ମାଂସପେଶୀକୁ ପକ୍ଷାଘାତ କରାଏ । ଅସ୍ତ୍ରୋପଚାର ସମୟରେ ଏବଂ ଲୋକମାନେ ଭେଣ୍ଟିଲେଟରରେ ଥିଲାବେଳେ ଏହା ମାଂସପେଶୀକୁ ଶିଥିଳ କରିବା ପାଇଁ ମଧ୍ୟ ବ୍ୟବହୃତ ହୋଇପାରେ  ଏହା ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ  ଗୋଟିଏ ଡୋଜ ପ୍ରାୟ ୪୫ରୁ ୧୨୦ ସେକେଣ୍ଡ ପରେ କାମ କରିବା ଆରମ୍ଭ କରେ ଏବଂ ୨୫ରୁ ୯୦ ମିନିଟ୍ ପର୍ଯ୍ୟନ୍ତ ରହିଥାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ ଏବଂ ଉଚ୍ଚ ରକ୍ତଚାପ ଅନ୍ତର୍ଭୁକ୍ତ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ଦୀର୍ଘସ୍ଥାୟୀ ମାଂସପେଶୀ ଦୁର୍ବଳତା ହୋଇପାରେ  ଗର୍ଭାବସ୍ଥାରେ ଭଲ ଅଧ୍ୟୟନ କରାଯାଇ ନଥିଲେ ମଧ୍ୟ କୌଣସି କ୍ଷତି ହୋଇ ନାହିଁ  ବ୍ୟବହାର ପରେ ଅଳ୍ପ ସମୟ ପରେ ସ୍ତନ୍ୟପାନ କରାଇହୁଏ  ରୋକୁରୋନିୟମ ଏକ ଅଣ-ଡିପୋଲାରାଇଜିଙ୍ଗ ଶ୍ରେଣୀର ନିଉରୋମସ୍କୁଲାର ବ୍ଲକର  ୧୯୯୪ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ରୋକୁରୋନିଅମ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଅଟେ  ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ 500 ମିଗ୍ରା ପାଇଁ ୨୦୨୦ ସୁଦ୍ଧା ୪୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶି ମୂଲ୍ୟ ପ୍ରାୟ ୨୫ ପାଉଣ୍ଡ  ରୋକୁରୋନିୟମ କୋଠରୀ ତାପମାତ୍ରାରେ ପ୍ରାୟ ୧୨ ସପ୍ତାହ ସନ୍ତୁଳିତ ରହେ
ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲ  (ଇଂରାଜୀ ଭାଷାରେ / ) ଏକ ମିଶ୍ରିତ ଜନ୍ମ ନିରୋଧକ ବଟିକା   ଯେଉଁଥିରେ ଏଥିନିଲଏସ୍ଟ୍ରାଡିଅଲ   ଯାହା ଏକ ଏସ୍ଟ୍ରୋଜେନ   ଓ ଲେଭୋନରଜେସ୍ଟ୍ରେଲ ଯାହା ଏକ ପ୍ରୋଜେସ୍ଟିନ   ଥାଏ  । ଜନ୍ମ ନିରୋଧ, ଋତୁସ୍ରାବ ଲକ୍ଷଣ ଉପସମ, ଏଣ୍ଡୋମେଟ୍ରିଓସିସ ଓ ଆଶୁ ଜନ୍ମ ନିରୋଧ   ନିମନ୍ତେ ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ । ଏଥିନିଲଏସ୍ଟ୍ରାଡିଅଲ/ଲେଭୋନରଜେସ୍ଟ୍ରେଲର ପ୍ରତିକ୍ରିୟାରେ ଅଇ  , ମୁଣ୍ଡବଥା, ରକ୍ତ ଜମାଟ  , ସ୍ତନ ଯନ୍ତ୍ରଣା, ଅବସାଦ ଓ ଯକୃତ ସମସ୍ୟା ହୋଇପାରେ । ଏହା ଗର୍ଭାବସ୍ଥା, ପ୍ରସବ ପର ୩ ସପ୍ତାହ ପର୍ଯ୍ୟନ୍ତ ଓ ରକ୍ତ ଜମାଟ ସଙ୍କଟ ଥିବା ଲୋକଙ୍କୁ ଦିଆଯାଏ । ଏହା କିନ୍ତୁ ଗର୍ଭପାତ ପରେ ସଙ୍ଗେସଙ୍ଗେ ଦିଆଯାଇପାରେ । ଏହି ଔଷଧ ଗ୍ରହଣ କରୁଥିବା ଅବଧିରେ ଧୂମ୍ରପାନ ନିଷେଧ କରାଯାଏ । ଏହି ଔଷଧଦ୍ୱାରା ଡିମ୍ବକ୍ଷରଣ   ବନ୍ଦ ହୋଇଯାଏ, ଜରାୟୁଗ୍ରୀବାର ମ୍ୟୁକସ   ମୋଟା ହୋଇଯାଏ ଓ ଭୃଣ ସଂଯୁକ୍ତ   ହେବାନିମନ୍ତେ ଜରାୟୁ ଅକ୍ଷମ ହୋଇଯାଏ । ସନ ୧୯୮୨ରେ ଯୁକ୍ତରାଷ୍ଟ୍ର ଆମେରିକାରେ ଆମେରିକାରେ ସ୍ୱୀକୃତ ହୋଇଥିଲା ।/> ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସଂଯୁକ୍ତ ରାଷ୍ଟ୍ରରେ ଏହି ଔଷଧର ୩ମାସର ଖର୍ଚ୍ଚ ୧.୮୦ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର । ଅନେକ ବ୍ରାଣ୍ଡ ନାମରେ ଏହା ବିକ୍ରୟ ହୁଏ ।
ଆଇସୋନିଆଜିଡ/ରିଫାମ୍ପିସିନ  (ଇଂରାଜୀ ଭାଷାରେ / ବା / ) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସାରେ ବ୍ୟବ‌ହୃତ ହୁଏ  । ଏହା ଏକ ସ୍ଥିରୀକୃତ ମାତ୍ରାର ମିଶ୍ରିତ ଔଷଧ ଯେଉଁଥିରେ ଆଇସୋନିଆଜିଡ ଓ ରିଫାମ୍ପିସିନ/ରିଫାମ୍ପିନ ଥାଏ । ଏହା ଅନ୍ୟାନ୍ୟ ଯକ୍ଷ୍ମାରୋଧୀ ଔଷଧମାନଙ୍କ   ସ‌ହିତ ଦିଆଯାଏ । ଏହା ପାଟିରେ ଦିଆଯାଏ । ଆଇସୋନିଆଜିଡ/ରିଫାମ୍ପିସିନର ଉପାଦାନମାନଙ୍କର ଗୁଣ ଅନୁସାରେ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶାରୀରିକ ନୟନ୍ତ୍ରଣ ଅଭାବ, ଅରୁଚି, ଅଇ, କାଲୁଆ ଅନୁଭବ ଓ ଥକ୍କା ଅନୁଭବ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା  ଦେଖାଯାଇପାରେ । ପିଲାମାନଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧର ନିରାପତ୍ତା ସ୍ପଷ୍ଟ ହୋଇନାହିଁ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୫.୧୦ ଆମେରିକୀୟ ଡଲାର । ଇଂଲାଣ୍ଡରେ ଏହାର ଏକ ମାସ ଔଷଧ ଖର୍ଚ୍ଚ ପ୍ରାୟ ୨୮.୧୧ ପାଉଣ୍ଡ ।
ମାଇଁ ଫାର୍ଷ୍ଟ ଲଭ୍, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଦେବେନ୍ଦ୍ର ନାଥ ସାହୁ । ଏହି ଚଳଚ୍ଚିତ୍ରର କାହାଣୀ ଲେଖିଥିଲେ ଦେବେନ୍ଦ୍ର ନାଥ ସାହୁ । ମନୋରଞ୍ଜନ ସାହାଣୀ ଏହି ଚଳଚ୍ଚିତ୍ରର ସଂଳାପ ଲେଖିଥିଲେ । ମନୋରଞ୍ଜନ ପାଲ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ମିତ୍ରଭାନୁ, ଅରବିନ୍ଦ ଏବଂ ଅଗ୍ନିରାଜ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ବୁଲୁ ଏବଂ ଜୀନା । ପ୍ରଦ୍ୟୁମ୍ନ ଲେଙ୍କା, ନମ୍ରତା ଦାସ, ବ୍ରଜ ସିଂ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବୁଲୁ ଜିନା ପ୍ରଦ୍ୟୁମ୍ନ ଲେଙ୍କା ନମ୍ରତା ଦାସ ବ୍ରଜ ସିଂ କାହାଣୀ ଗୀତ ଏବଂ ସଙ୍ଗୀତ ମିତ୍ରଭାନୁ, ଅରବିନ୍ଦ ଏବଂ ଅଗ୍ନିରାଜ ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ବର୍ଷଣ   ଏକ ପ୍ରାକୃତିକ ପ୍ରକ୍ରିୟା । ଏହି ପ୍ରକ୍ରିୟାରେ ଜଳ କଠିନ କିମ୍ବା ତରଳ ଅବସ୍ଥାରେ ଭୂପୃଷ୍ଠରେ ପଡ଼ିଥାଏ । ମେଘରେ ଥିବା ଜଳକଣା ବା ତୁଷାରକଣାଗୁଡ଼ିକ ଏତେ କ୍ଷୁଦ୍ର ଯେ ବ‌ହୁଦିନ ଧରି ଆକାଶରେ ଭାସି ବୁଲିଲେ ମଧ୍ୟ ତଳକୁ ଶୀଘ୍ର ଖସିପଡ଼ିବାର ସମ୍ଭାବନା ନ ଥାଏ । ଏହି ଜଳକଣା କିମ୍ବା ତୁଷାରକଣାଗୁଡ଼ିକ ଅଧିକ ଘନୀଭୂତ ହେଲେ ସେମାନଙ୍କର ଆକାର ବୃଦ୍ଧି ପାଇ ଓଜନିଆ ହେବା ଯୋଗୁଁ ସେଗୁଡ଼ିକ ତଳେ ଖସିପଡ଼ିଥାଏ ।
କଣ୍ଟାକୁସୁମ ହେଉଛି ଖାଲି ପଡ଼ିଆ ଓ ବିଲରେ ଖରାଦିନେ ଉଠୁଥିବା ବର୍ଷାୟୁ ଗୁଳ୍ମଜାତୀୟ ଉଦ୍ଭିଦ । ଏହାକୁ ଇଂରାଜୀରେ ମେକ୍ସିକାନ ପପି ବୋଲି ମଧ୍ୟ କୁହା‌ଯାଏ । ଏହି ଗୁଳ୍ମ ଜଳାଭାବ, ଅନୁର୍ବର ମୃତ୍ତିକା ପରି ପ୍ରତିକୂଳ ପରିସ୍ଥିତିରେ ମଧ୍ୟ ବଢ଼ିପାରେ । ଏହାର ଡେମ୍ଫ ଧଳା, ପତ୍ର ଇଷତ୍ ସବୁଜ, କଣ୍ଚାଳିଆ ଓ ଦନ୍ତୁରିତ, ଫୁଲ ହଳଦିଆ ରଙ୍ଗର ଓ ଛଅ ପାଖୁଡ଼ା ବିଶିଷ୍ଟ ହୋଇଥାଏ । ଏ ଗଛର କ୍ଷୀର ହଳଦିଆ ଓ ଫଳ କଣ୍ଟକାକୀର୍ଣ୍ଣ ବାଇଗବା ଫଳ ପରି। ଏହାର ମଞ୍ଜି ସୋରିଷ ପରି । ମଞ୍ଜିରୁ ତେଲ ବାହାରେ। କାଛୁରେ ଏହି ଗଛର ନିର୍ଯ୍ୟାସ ଓ ମଞ୍ଜିର ତେଲକୁ ଲଗା‌ଯାଏ। ଏହି ଗଛଟି ବିଷାକ୍ତ ଓ ତୃଣଭୋଜୀ ପ୍ରାଣୀମାନେ କ୍ୱଚିତ୍ ଏହାକୁ ଖାଇଥାନ୍ତି । ଏହାର ଉତ୍ପତ୍ତିସ୍ଥଳ ମେକ୍ସିକୋ ବୋଲି ମାନ୍ୟତା ରହିଛି । ମେକ୍ସିକୋ ତଥା ପଶ୍ଚିମ ଆମେରିକାର ଲୋକମାନେ ଏହାକୁ ଔଷଧରୂପେ ବ୍ୟବହାର କରିଥାନ୍ତି। ଏହି ଗୁଳ୍ମଟି ପ୍ରାୟ ୧ ମିଟର ଯାଏଁ ବଢ଼ିଥାଏ। ଏହା କ୍ରାନ୍ତିୟ ଅଞ୍ଚଳରେ ଦେଖାଯାଏ। ଗୁଣ ଏହାର ଚେର ତିକ୍ତ, ରେଚକ, ଭେଦକ, ଉତ୍‌କ୍ଳେଶଜନକ ଓ ବମନବେଗକାରକ। ଏହା କୃମି, କଣ୍ଡୁ, ବିଷଦୋଷ, ଅନାହ, କଫ, ରକ୍ତପିତ୍ତ ଓ କୁଷ୍ଠ ନାଶକ। ବିବିଧ ଭାଷାରେ ନାମ ରାସାୟନିକ ତତ୍ତ୍ୱ ଗୋଟିଏ କଣ୍ଟାକୁସୁମ ମଞ୍ଜିରେ ୨୨ରୁ ୩୬% ‌ଯାଏଁ ଅଭକ୍ଷ୍ୟ ତୈଳ ରହିଥାଏ ‌ଯାହାକୁ ଆଗ୍ରାମନ ତେଲ ବା କଟକର ତେଲ କୁହା‌ଯାଏ। ଏଥିରେ ସାଙ୍ଗୁଇନାରାଇନ   ଓ ଡିହାଇଡ୍ରୋସାଙ୍ଗୁଇନାରାଇନ   ନାମକ ବିଷାକ୍ତ ଆଲ୍କାଲଏଡ   ରହିଥାଏ। ଏହି ଗୁଳ୍ମରେ ଚାରିଟି କ୍ୱାଟରନେରି ଆଉସୋକ୍ୱିନୋଲିନ ଆଲକାଲଏଡ ‌ଯଥା ଡିହାଇଡ୍ରୋକୋରିଡାଲମାଇନ, ଜାଟ୍ରୋରାଇଜିନ, କଲୁମ୍ବାମାଇନ ଓ ଅକ୍ସିବର୍ବରାଇନ ରହିଥିବାର ପରୀକ୍ଷଣରୁ ଜଣା ପଡ଼ିଛି। ବିଷ ସୋରିଷ ସହିତ ଏହାର ମଞ୍ଜି ମିଶିଯାଉଥିବାରୁ ଭେଜାଲ କରିବାପାଇଁ ସହଜ ହୋଇଥାଏ । ଭାରତ, ଫିଜି, ଦକ୍ଷିଣ ଆଫ୍ରିକା ଆଦି ଅଞ୍ଚଳରେ କଣ୍ଟାକୁସୁମ ମଞ୍ଜି ଜନିତ ବିଷକ୍ରିୟାର ଅନେକ ନଜିର ରହିଛି। ଏକ ଭାଗ ଏହି ମଞ୍ଜିର ତେଲକୁ ୯୯ ଭାଗ ସୋରିଷ ତେଲରେ ମିଶାଇ ଭେଜାଲ କରିବାଦ୍ୱାରା ଭାରତରେ ୧୯୮୮ ମସିହାରେ ଡ୍ରପ୍ସି ନାମକ ଭୟାନକ ରୋଗ ଜନ ସାଧାରଣଙ୍କୁ ଆତଙ୍କିତ କରିଦେଇଥିଲା। ଉପଯୋଗ ଔଷଧୀୟ ଭାରତର ପାରମ୍ପରିକ ଚିକିତ୍ସା ପଦ୍ଧତି ଆୟୁର୍ବେଦରେ ଏହାର ପ୍ରୟୋଗ ନିମ୍ନଲିଖିତ ରୋଗ ବା ଅବସ୍ଥାରେ କରା ଯାଇଥାଏ। ବିଭିନ୍ନ ପ୍ରକାର ଚର୍ମରୋଗ  ଚେର ଓ କାଣ୍ଡ   (ହଳଦିଆ କ୍ଷୀର) ମୂତ୍ରସଂସ୍ଥାନର ରୋଗ କାମଳ  (ହଳଦିଆ କ୍ଷୀର) ଚକ୍ଷୁରୋଗ  (ହଳଦିଆ କ୍ଷୀର) ସର୍ପବିଷ ନାଶନ  (ମଞ୍ଜି) ବିରେଚକ ଯକ୍ଷ୍ମା ଖାଦ୍ୟନଳୀର ରୋଗ ଶ୍ୱାସ  (ମଞ୍ଜି) ଏହି ଗୁଳ୍ମର ସର୍ବାଙ୍ଗକୁ ଔଷଧ ରୂପେ ଉପଯୋଗ କରା‌ଯାଏ । ମେକ୍ସିକୋ ଓ ସୋନୋରାର ସେରି ଜନଜାତିମାନେ ଏହାକୁ ବୃକ୍ କର ବିଭିନ୍ନ ପ୍ରକାର ରୋଗ ତଥା ଶରୀରର ଶୁଦ୍ଧିକରଣରେ ବ୍ୟବହାର କରିଥାନ୍ତି। ମାଇଗ୍ରେନ ପରି ରୋଗରେ ସ୍ପେନ ଓ ପର୍ତ୍ତୁଗାଲ ଅଞ୍ଚଳରେ ଏହାର ପ୍ରୟୋଗ କରିଥାନ୍ତି ଓ ଏହାକୁ ପୀଡ଼ାନିବାରକ   ଓ ମାନସିକ ଶାନ୍ତି ଦାୟକ   ଚା  ହିସାବରେ ବ୍ୟବହାର କରିଥାନ୍ତି। ଏହାର ମଞ୍ଜି ବିରେଚକ  ର କାମ କରିଥାଏ। ମାଲିରେ କଣ୍ଟାକୁସୁମକୁ ପାରମ୍ପରିକ ବୈଦ୍ୟମାନେ ମ୍ୟାଲେରିଆ ଜର ନିବାରଣାର୍ଥେ ଉପଯୋଗ କରିଥାନ୍ତି। ଅନ୍ୟାନ୍ୟ କଣ୍ଟାକୁସୁମ ମଞ୍ଜିରୁ ଜୈବ-ଡିଜେଲ ପ୍ରସ୍ତୁତ ହୁଏ ବୋଲି ପ୍ରୟୋଗ ଓ ପ୍ରଦର୍ଶନ ମଧ୍ୟ ହୋଇ ସାରିଲାଣି।
ହାଲୁସିନେସନ ବା ଚିତ୍ତ ବିଭ୍ରମ  (ଇଂରାଜୀ ଭାଷାରେ ) ଏକ ରୋଗ ଯେଉଁଥିରେ ଅବିଦ୍ୟମାନ ପଦାର୍ଥ ବିଦ୍ୟମାନ ଥିବା ଭଳି ଅନୁଭବ ହୁଏ  । ଅନୁଭବ କରୁଥିବା ଜିନିଷ ପ୍ରକୃତରେ ଥିବା ଭଳି ଲାଗେ ଯାହାକୁ ନିୟନ୍ତ୍ରଣ କରାଯାଇପାରେ ନାହିଁ  ଏହି ରୋଗରେ ଦୃଷ୍ଟି, ଶ୍ରବଣ, ସ୍ୱାଦ ଓ ଭାବନା ଇତ୍ୟାଦି ଜଡ଼ିତ ହୁଏ  ଏହି ରୋଗ ଫଳରେ ଲୋକ ଭୟଭୀତ ହୁଅନ୍ତି କିମ୍ବା ପାରାନଏଡ ରୋଗ‌ଗ୍ରସ୍ତ ହୋଇପାରନ୍ତି । କେତେକ ଔଷଧ, ସିଜୋଫ୍ରେନିଆ, ଡିମେନ୍ସିଆ, ଦୃଷ୍ଟିହାନି ଏବଂ ଅତ୍ୟଧିକ ଥକ୍କା ହେବା କାରଣ ଯୋଗୁ ଏହି ରୋଗ ହୋଇପାରେ  ଏଥିରେ ସମ୍ପୃକ୍ତ ଔଷଧ ମଧ୍ୟରେ ମଦ୍ୟପାନ, ଆମ୍ଫେଟାମିନ, କୋକେନ, କିମ୍ବା ପରମାନନ୍ଦ  (ଏକ୍ସଟାସି) ଥାଇପାରେ  । ଶୟନ ସମୟରେ ଓ ଜ୍ୱର ସମୟରେ ମଧ୍ୟ ହାଲୁସିନେସନ ହୋଇପାରେ  ଧାର୍ମିକ ଅଭିଜ୍ଞତାର ଅଂଶ ଭାବରେ କେତେକ ଲୋକଙ୍କର ହାଲୁସିନେସନ ମଧ୍ୟ ହୁଏ  ସମାନ ଧରଣର ଘଟଣା ମଧ୍ୟରେ ସ୍ୱପ୍ନ ଦେଖିବା ଅନ୍ତର୍ଭୁକ୍ତ, ଯାହା ଜାଗ୍ରତ ହେଲେ ରହେନାହିଁ; ସୁଡୋହାଲୁସିନେସନ ହୋଇଥିଲେ ସଠିକ୍ ଭାବରେ ଅବାସ୍ତବ ବିବେଚନା କରାଯାଇପାରେ; ଇଲ୍ୟୁଜନ ଯାହା ପ୍ରକୃତ ଧାରଣାକୁ ଭୁଲ ଭାବରେ ବ୍ୟାଖ୍ୟା କରେ; ଏବଂ କଳ୍ପନା, ଯାହା ସ୍ୱେଚ୍ଛାକୃତ ନିୟନ୍ତ୍ରଣରେ ଥାଏ  ଡିଲ୍ୟୁଜନ ଥିଲେ ବିବାଦୀୟ ପ୍ରମାଣ ସତ୍ତ୍ୱେ ପରିବର୍ତ୍ତନ ହୁଏ ନାହିଁ  ମୂଳ କାରଣ ଉପରେ ଚିକିତ୍ସା ନିର୍ଭର କରେ  ହାଲୁସିନେସନର ସାଧାରଣ ରୂପ ହେଉଛି  'ଅକୁହା କଥା ଶୁଣାଯିବା'  ଯାହା ୫ରୁ ୨୮% ଲୋକଙ୍କୁ ପ୍ରଭାବିତ କରିଥାଏ  ନିଜର ପ୍ରିୟଜନ‌କୁ ହରାଇବା ପରେ ଏହା ହୋଇପାରେ ଓ ଅସାଧାରଣ ନୁହେଁ  ଅତି କମରେ ପ୍ରାଚୀନ ଗ୍ରୀସ ସମୟରୁ ହାଲୁସିନେସନର ବର୍ଣ୍ଣନା କରାଯାଇଛି  ହାଲୁସିନେସନ ଶବ୍ଦ ୧୫୭୨ ମସିହାରେ ଲାଟିନରୁ ଇଂରାଜୀ ଭାଷା ଭିତରକୁ ଆସିଥିଲା ।
ମାଁ ତାରା ଚଣ୍ଡୀ ମନ୍ଦିର, ଭାରତୀୟ ରାଜ୍ୟ ବିହାରର ରୋହତାସ ଜିଲ୍ଲା ଅନ୍ତର୍ଗତ ସାସାରାମରେ ଥିବା ଏକ ମାଁ ଶକ୍ତି ବା ମାଁ ଦୂର୍ଗାଙ୍କ ମନ୍ଦିର । ଏହା ଭାରତରେ ଥିବା ୫୨ଟି ଶକ୍ତି ପିଠ ମଧ୍ୟରୁ ଅନ୍ୟତମ । ଇତିହାସ ମାଁ ତରା ଚଣ୍ଡୀ ଶକ୍ତି ପିଠ ସସାରମଠାରେ ଥିବା ଏକା ସର୍ବପୁରାତନ ତଥା ପବିତ୍ରତମ ପୀଠ । ଏହା ଭାରତୀୟ ପୁରାଣ ବର୍ଣିତ ୫୨ଟି ଶକ୍ତି ପିଠା ମଧ୍ୟରୁ ଅନ୍ୟତମ । ଏଠାରେ ସତୀଙ୍କ ଦକ୍ଷିଣ ନେତ୍ରର ପାଟଣା ହେଇଥିଲା ବୋଲି ପୁରାଣରେ ରହିଛି । ଏହା ରହିଥିବା କଇମୁର ପାହାଡରେ ଅନେକ ପ୍ରକୃତିକ ଆକର୍ଷଣ ରହିଛି । ସେଠାରେ ମଞଝର କୁଣ୍ଡ ଓ ଧୁଆ କୁଣ୍ଡ ନାମକ ୨ଟି ଜଳପ୍ରପାତ ରହିଛି । ଶକ୍ତି ପୀଠ ପୁରାଣ ବର୍ଣ୍ଣନା ଅନୁସାରେ ଭଗବାନ ଶିବ ତାଙ୍କ ଦେହାନ୍ତ ହେଇଥିବା ପତ୍ନୀ ସତୀଙ୍କୁ ଧରି ତାଣ୍ଡବ ନୃତ୍ୟ କରିଥିଲେ । ତାଙ୍କୁ ସେଥିରୁ ବିରାଟ ରହିବାକୁ କେହି ପ୍ରବରତେଇ ପରି ନଥିଲେ । ଭଗବାନ ବିଷ୍ଣୁ ସୁଦର୍ଶନ ଚକ୍ର ପଠେଇ ସତୀଙ୍କ ମୃତ ଶରୀରକୁ ୫୨ ଖଣ୍ଡ କରିଥିଲେ , ଯାହା ସାରା ଭାରତରେ ପଡିଥିଲା । ସେହି ଅଙ୍ଗ ପଡିଥିବା ସ୍ଥଳ ସବୁ ଶକ୍ତି ପୀଠ ଭାବରେ ରହିଛି । ଅବସ୍ଥିତି ମନ୍ଦିର ସସାରାମ ସହରଠାରୁ 5 କିଲୋମିଟର ଦକ୍ଷିଣରେ ରହିଛି । ଢାବଲ କୁଣ୍ଡ ଏହା ନିକଟରେ ଥିବା ଅନ୍ୟ ପର୍ଯ୍ୟଟକ ଆକର୍ଷଣ ।
ଆମ୍ବିଳ  (ଶାକର ଓ ଲେଥା ନାମରେ ମଧ୍ୟ ଜଣାଶୁଣା) ଏକ ବା ଏକାଧିକ ପରିବା ରାନ୍ଧି ତିଆରି ହୋଇଥିବା ଏକ ଓଡ଼ିଆ ଖାଦ୍ୟ  । ଏହାର ସ୍ୱାଦ ସାଧାରଣତଃ ଖଟା-ମିଠା ହୋଇଥାଏ । ପୁରୀର ବିଭିନ୍ନ ଜଣାଶୁଣା ଖାଦ୍ୟ ଭିତରୁ ଆମ୍ବିଳ ଅନ୍ୟତମ ଓ ଏହା ଦ୍ୱିପହର ବା ରାତି ଭୋଜନର ଏକ ଅଂଶ । ଆମ୍ବିଳ ପୁରୀ ଜଗନ୍ନାଥ ମନ୍ଦିରରେ ଅବଢ଼ା ଭିତରୁ ଏକ ଓ ଶାକର ନାମରେ ଜଣା ଏବଂ ପଶ୍ଚିମ ଓଡ଼ିଶାରେ ଲେଥା ନାମରେ ଜଣା । ନୂଆଖାଇ ସମୟରେ ପଶ୍ଚିମ ଓଡ଼ିଶାରେ ରନ୍ଧାଯାଉଥିବା ବିଭିନ୍ନ ମୁଖ୍ୟ ବ୍ୟଞ୍ଜନ ଭିତରୁ ଆମ୍ବିଳ ଏକ । ମୂଳା, ବାଇଗଣ, କଦଳୀ ଭଳି ଋତୁକାଳୀନ ପନିପରିବାକୁ ଦହିରେ ଫୁଟାଇ ଏକ ପ୍ରକାର ଆମ୍ବିଳ କରାଯାଏ । ଆଉ ଏକ ପ୍ରକାର ଆମ୍ବିଳ ଛତୁକୁ ଲୁଣ, ହଳଦୀ ଗୁଣ୍ଡ ଏବଂ ଏକ ଚିମୁଟା ହେଙ୍ଗୁ ପକାଇ କରାଯାଇଥାଏ । ପରିବା ଫୁଟିବା ପରେ ପରଷିବା ଆଗରୁ ଆମ୍ବିଳରେ ପଞ୍ଚୁଫୁଟଣ, ତେଜ ପତ୍ର ଓ ଶୁଖିଲା ଲାଲ ଲଙ୍କା ଛୁଙ୍କ ଦିଆଯାଇଥାଏ । ପରିବା ମଧ୍ୟରେ ମଧ୍ୟ ସ୍ଥାନ ଓ ପର୍ବପର୍ବାଣି ବିଶେଷରେ ଭିନ୍ନ ଭିନ୍ନ ପରିବା ବ୍ୟବହାର ହୁଏ । ପଶ୍ଚିମ ଓଡ଼ିଶାରେ ଖଟା କରିବା ପାଇଁ ହେଣ୍ଡୁଆ ବ୍ୟବହାର ବିଧି ରହିଛି । କେତେକ ସ୍ଥାନରେ ଆମ୍ବିଳରେ ଭେଣ୍ଡି ଓ ସଜନା ଛୁଇଁର ବ୍ୟବହାର ମଧ୍ୟ ହୋଇଥାଏ । ବ୍ୟୁତ୍ପତ୍ତି ଉଭୟ ପାଳି ଓ ଓଡ଼ିଆ ଭାଷାରେ  "ଆମ୍ବିଳା"  ଶବ୍ଦର ଅର୍ଥ ଖଟା ଓ ସେହି ଶବ୍ଦରୁ ସମ୍ଭବତଃ ଆମ୍ବିଳ ନାମର ସୃଷ୍ଟି । ପ୍ରକାରଭେଦ ପଶ୍ଚିମ ଓଡ଼ିଶା ପଶ୍ଚିମ ଓଡ଼ିଶାର ବିଭିନ୍ନ ଅଞ୍ଚଳରେ ଭିନ୍ନ ଭିନ୍ନ ଭାବେ ଲେଥା ପ୍ରସ୍ତୁତ କରାଯାଇଥାଏ । ନୂଆଖାଇ ସମୟରେ ବିଭିନ୍ନ ପ୍ରକାରର ଆମ୍ବିଳ ରାନ୍ଧିବା ବିଧି ରହିଛି । ମୂଳା, ବାଇଗଣ, କଦଳୀ ଭଳି ଋତୁକାଳୀନ ପନିପରିବାକୁ ଦହିରେ ଫୁଟାଇ ସାଧାରଣତଃ ଆମ୍ବିଳ ତିଆରି କରାଯାଏ । ଛତୁକୁ ଲୁଣ, ହଳଦୀ ଗୁଣ୍ଡ ଏବଂ ଏକ ଚିମୁଟା ହେଙ୍ଗୁ ସହିତ ମିଶାଇ ମଧ୍ୟ ଆମ୍ବିଳ ତିଆରି କରାଯାଏ । ପରିବାକୁ ଫୁଟାଇ ସାଧାରଣତଃ ଆମ୍ବିଳ ତିଆରି କରାଗଲା ପରେ ପଞ୍ଚୁଫୁଟଣ ଓ ତେଜ ପତ୍ର ଓ ଶୁଖିଲା ଲାଲ ଲଙ୍କା ଛୁଙ୍କ ଦିଆଯାଇଥାଏ । ପଶ୍ଚିମ ଓଡ଼ିଶାରେ ସ୍ୱାଦ ପାଇଁ ପରିବା ଫୁଟାଇବା ବେଳେ ହେଣ୍ଡୁଆ ମଧ୍ୟ ପକାଯାଇଥାଏ । କେତେକ ସ୍ଥାନରେ ଭେଣ୍ଡି ଓ ସଜନା ଛୁଇଁର ବ୍ୟବହାର ମଧ୍ୟ ହୋଇଥାଏ । ଗାଁରେ ମୁଖ୍ୟତଃ ମାଟି ପାତ୍ରରେ ରନ୍ଧାଯା ଉଥିବାରୁ ଏଥିରୁ ମାଟିର ସ୍ୱାଦ ମଧ୍ୟ ରହିଥାଏ । କୋରାପୁଟ କୋରାପୁଟ ଜିଲ୍ଲାରେ ଆମ୍ବିଳ ପ୍ରସ୍ତୁତି ପାଇଁ କଞ୍ଚା କଦଳୀ, ମୂଳା, ଫୁଲକୋବି, ଇଞ୍ଚଡ଼, ସଜନା ଛୁଇଁ ଆଦି ପନିପରିବା ଓ କେତେକାଂଶରେ ଖଡ଼ା, ବାହ୍ମୁଣିଅ ପୁରପୁରିଆ, କୋବି ଶାଗ ମଧ୍ୟ ପଡ଼ିଥାଏ । ଏଥି ସହିତ ଚାଉଳ ଚୁନା, ତେନ୍ତୁଳି ଓ ଡାଲି ମଧ୍ୟ ପଡ଼ିଥାଏ । ତାହା ଛଡ଼ା ଅଦା, ରସୁଣ, କଞ୍ଚା ଓ ଶୁଖିଲା ଲଙ୍କା ଆଦି ଛୁଙ୍କ ଦିଆଯାଇଥାଏ ।
ଚିଙ୍ଗୁଡ଼ି ଝୋଳ ବା ଚୁଙ୍ଗୁଡ଼ି ଝୋଳ  ( : ) ଝୋଳ ଥିବା ମସଲା ଦିଆ ଚିଙ୍ଗୁଡ଼ି ତରକାରି  । ଏହି ଖାଦ୍ୟଟି ଓଡ଼ିଶାରେ ବିଶେଷ କରି ସମୁଦ୍ର ଓ ନଦୀ କୁଳିଆ ଜାଗାର ଲୋକମାନେ ଖାଆନ୍ତି । ପ୍ରସ୍ତୁତି ପ୍ରଥମେ ଚିଙ୍ଗୁଡ଼ିକୁ ଧୋଇ ଚୋପା ଛଡେଇଦେଲା ପରେ ଏହାକୁ ଶୋରିଷ ତେଲରେ ଭଜାଯାଏ, ତାପରେ ଏକ ପାତ୍ରରେ ଟିକେ ଗରମ ମସଲା ଓ ଡାଳଚିନି ମିଶାଇ ଏକ ଝୋଳ ପ୍ରସ୍ତୁତ କରି ଭଜାଯାଇଥିବା ଛିଙ୍ଗୁଡ଼ି ମିଶାନ୍ତୁ ଏହିପରି ତରକାରିଟି ପ୍ରସ୍ଥୁତ ହୁଏ । କେତେକ ସ୍ଥାନରେ ଚିଙ୍ଗୁଡି ଝୋଳ ନଡ଼ିଆ ଓ କାଜୁ ବଟା ମିଶାଯାଏ । ଚିଙ୍ଗୁଡ଼ି ଝୋଳରେ ବିଶେଷ୍ କରି ଟମାଟ ଓ ଅଦା ରସୁଣ ବଟା ଓ କଞ୍ଛା ଲଙ୍କା ପଡ଼ିଥାଏ ଏହା ତରକାରିକୁ ନାଲି ଓ ମସଲା ସ୍ୱାଦ ବନାଇଥାଏ ।
ଜୟ ହିନ୍ଦ୍, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତି ମହାପାତ୍ର । ପ୍ରଭାତି ମହାପାତ୍ର ଏହି ଚଳଚ୍ଚିତ୍ରଟିର କାହାଣୀ ଲେଖିଥିଲେ । ଆଶୁତୋଷ ବାରିକ ଏବଂ ସନ୍‌ଚିତ୍ ଚଳଚ୍ଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶନ ରଞ୍ଜନ ମିଶ୍ର ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଶାନ୍ତିରାଜ ଖୋସ୍‌ଲା ଚଳଚ୍ଚିତ୍ରଟିର ଗୀତଗୁଡ଼ିକର ସ୍ୱର ସଂଯୋଜନା କରିଥିଲେ । ଏହି ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପନ ଦାସ ଏବଂ ଅମ୍ରିତା । ମୀନକେତନ, ଅକ୍ଷୟ ବସ୍ତିଆ, ନମ୍ରତା ଦାସ, ସରୋଜ ଦାସ, ଚୌଧୁରୀ ବିକାଶ ଦାସ, ହାଡ଼ୁ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପନ ଦାସ ଅମ୍ରିତା ଅକ୍ଷୟ ବସ୍ତିଆ ମୀନକେତନ ନମ୍ରତା ଦାସ] ସରୋଜ ଦାସ ସ୍ୱରାଜ ଦାସ ଧରିତ୍ରୀ ଚୌଧୁରୀ ବିକାଶ ଦାସ ହାଡ଼ୁ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶାନ୍ତିରାଜ ଖୋସ୍‌ଲା ।
ବାଘନାଚ ଏକ ପାରମ୍ପରିକ ନୃତ୍ୟକଳା । ଏଥିରେ ନର୍ତ୍ତକମାନେ ବାଘ ଶରୀର ଭଳି ଦିଶୁଥିବା ପୋଷାକ ଓ ପରିପାଟୀ ପିନ୍ଧି ନୃତ୍ୟ ପରିବେଷଣ କରିଥାଆନ୍ତି । ଏହି ନୃତ୍ୟ ଭାରତର ବିଭିନ୍ନ ପ୍ରାନ୍ତ ସମେତ ଏସିଆ ମହାଦେଶର ଇଣ୍ଡୋନେସିଆ, ନେପାଳ, ଜାପାନ ଆଦି ଦେଶରେ ବିଭିନ୍ନ ଅଞ୍ଚଳରେ ପ୍ରଚଳିତ ଓ ପର୍ବପର୍ବାଣିରେ ବହୁଳ ଭାବେ ଲୋକଙ୍କ ଆମୋଦ ପ୍ରମୋଦ ପାଇଁ ପରିବେଷଣ କରାଯାଇଥାଏ । ଭାରତରେ ବାଘନାଚ ଭାରତରେ ଦ୍ରାବିଡ ବଂଶଜ ଲୋକଙ୍କର ଏହା ଲୋକନୃତ୍ୟ ଭାବରେ ବହୁକାଳରୁ ପ୍ରଚଳିତ ତାମିଲନାଡୁରେ ଏହାକୁ ପୁଲିଆଟ୍ଟମ କୁହାଯାଏ କର୍ଣ୍ଣାଟକ ଓ ତୁଳୁନାଡୁରେ ଏହା ପଲିଭେଷା ନାମରେ ଜଣା କେରଳରେ ଏହାକୁ ପୁଳିକଲି କୁହାଯାଏ । ଓଡ଼ିଶାରେ  'ବାଘନାଚ'  ନାମରେ ଏହା ଜଣା । ଓଡ଼ିଶାର ବ୍ରହ୍ମପୁରର ବାଘନାଚର ଏକ ସ୍ୱତନ୍ତ୍ରତା ରହିଛି ଓ ଏହା ଖୁବ୍ ଆକର୍ଷକ। ପ୍ରସିଦ୍ଧ ବ୍ରହ୍ମପୁର ଠାକୁରାଣୀ ଯାତ୍ରା ସମୟରେ ଏହା ବ୍ୟାପକ ଭାବେ ଦେଖିବାକୁ ମିଳେ। ଏହାଛଡା ପଶ୍ଚିମ ଓଡ଼ିଶାର ସୁବର୍ଣପୁର ଜିଲ୍ଲାରେ ଏହାର ବହୁଳ ପ୍ରଚାଳନ ଦେଖାଯାଏ । ନେପାଳ ନେପାଳର ନେୱା ଅଞ୍ଚଳରେ ବାଘ ନାଚର ପ୍ରଚଳନ ଅଛି ଚୀନ ହେଇନାନାନର ବାଘ ନାଚ ହେନାନର ଟାଇଗର ନୃତ୍ୟ ଲୋ ୱୁ, ଉତ୍ତର ଜିଲ୍ଲା, ହଂକଂର ବାଘ ନାଚ ୟୋଙ୍ଗଜୀ, ଶାନସିର ବାଘ ନାଚ ଜାପାନ ଜାପାନର ଇବାଟେରେ ବାଘନାଚର ପ୍ରଚଳନ ବହୁଳ ଭାବରେ ଦେଖାଯାଏ । ଅଫୁନାତୋ ହେଲା ଜାପାନର ଇଟାବେ ବାଘନାଚର ଅନ୍ୟ ଏକ ପ୍ରକାର । ସିଜୁଉକା ପ୍ରିଫେକ୍ଟରର ଟାଇଗର ନୃତ୍ୟ । ଜାପାନର କାନାଗବେରେ ଏହି ବାଘ ନାଚ ଯୋକୋସୁକା କୁହାଯାଏ ।
ଅକ୍ଷୟ କପୁର  (ଜନ୍ମ: ୧୮ ସେପ୍ଟେମ୍ବର ୧୯୮୦; ଜନ୍ମନାମ: ସ୍ୱପ୍ନିଲ ଗୋହିଲ) ଜଣେ ଭାରତୀୟ ଅଭିନେତା  । ସେ ହିନ୍ଦୀ, ତେଲୁଗୁ ଆଦି କଥାଚିତ୍ରରେ ଅଭିନୟ କରିଛନ୍ତି । ଜୀବନୀ ୧୯୮୦ ମସିହାର ସେପ୍ଟେମ୍ବର ୧୮ ତାରିଖରେ ସେ ଭାରତରେ ଜନ୍ମଗ୍ରହଣ କରିଥିଲେ ଓ ୬ ମାସ ବୟସରେ ଆମେରିକାକୁ ସ୍ଥାନାନ୍ତରିତ ହୋଇଥିଲେ । ତାଙ୍କର ପିଲାଦିନ ଓ କିଶୋର ଅବସ୍ଥା ନ୍ୟୁ ଜର୍ସିର ପିଟ୍ସଗ୍ରୋଭରେ କଟିଥିଲା । ବ୍ରୋଡ୍‌ୱେ ପ୍ଲେସ୍‌ର କିଛି ନାକଟରେ ଅଭିନୟ କରିବା ସହିତ ସେ ଥିଏଟର ଅଭିନୟର ପ୍ରଶିକ୍ଷଣ ନେଇଥିଲେ । ଏହା ପରେ ସେ ହିନ୍ଦୀ କଥାଚିତ୍ର ଜଗତରେ ସେ କାମ କରିବା ଆରମ୍ଭ କରିଥିଲେ । ୨୦୦୪ ମସିହାରେ ରୋମାଣ୍ଟିକ୍ କମେଡ଼ି ପପ୍‌କର୍ଣ୍ଣ ଖାଓ ମସ୍ତ ହୋ ଜାଓ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥଲେ । ୨୦୦୬ ମସିହାରେ, ସେ ତାଙ୍କର ଦ୍ୱିତୀୟ ହିନ୍ଦୀ କଥାଚିତ୍ର ଅଲାଗରେ ଅଭିନୟ କରିଥିଲେ, ଯାହାକି ପାଉଡର ନାମକ ଏକ ଆମେରିକୀୟ ଇଂରାଜୀ କଥାଚିତ୍ରର ରିମେକ୍ ଥିଲା । ଏଥିରେ ସେ ଅସାଧାରଣ ଅଲୌକିକ ଶକ୍ତି ଥିବା ଏବଂ ସମଗ୍ର ଶରୀରରେ କେଶ ନଥିବା ବ୍ୟକ୍ତିଙ୍କ ଭୂମିକାରେ ଅଭିନୟ କରିଥିଲେ । ଯଦିଓ ଉଭୟ କଥାଚିତ୍ର ବକ୍ସ ଅଫିସରେ ସଫଳତା ପାଇନଥିଲା, ତଥାପି ସମୀକ୍ଷକଙ୍କଦ୍ୱାରା ପ୍ରଶଂସା କରାଯାଇଥିଲା । ସେ ଏ ବିଉଟିଫୁଲ୍ ମାଇଣ୍ଡ୍... ଅଫ୍ ଗ୍ଲାଡିଏଟର୍ ନାମକ ଏକ କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ, ଯାହାକି ଓସ୍କାର ପୁରସ୍କାର ବିଜେତା କଥାଚିତ୍ର ଏ ବିଉଟିଫୁଲ୍ ମାଇଣ୍ଡ୍ ଓ ଗ୍ଳାଡିଏଟର୍‌ର ସ୍ପୁଫ୍ ଥିଲା । ୨୦୦୯ ମସିହାରେ, ସେ କଲ୍ କିସ୍‌ନେ ଦେଖାରେ ଏକ ଛୋଟ ଭୂମିକାରେ କାମ କରିଥିଲେ ।
ଚଇନପୁର ବ୍ଲକ , ଭାରତୀୟ ରାଜ୍ୟ ଝାଡଖଣ୍ଡର ପାଲାମୁ ଜିଲ୍ଲାର ଏକ ବ୍ଲକ । ଏହାରେ 35ଟି ପଞ୍ଚାଯତ ରହିଛି । 2011 ଜନଗଣନା ଅନୁସାରେ ଏଠାରେ ଜନସଂଖ୍ୟା ଏହିପରିଥିଲା ।
ସଦାନନ୍ଦ ଅଗ୍ରୱାଲ ଜଣେ ଓଡ଼ିଆ ଐତିହାସିକ ଓ ଲିପିତତ୍ତ୍ୱ ବିଶାରଦ ଥିଲେ । ସେ ଓଡ଼ିଶାର ପ୍ରଥମ ଲିପିତତ୍ତ୍ୱବିଦ ଭାବରେ ପରିଗଣିତ । ଏହାସହ ଏକାଧାରରେ ଜଣେ ଗବେଷକ,ସାମ୍ବାଦିକ,ନାଟ୍ୟକାର, ସଂଗୀତଜ୍ଞ, ଲେଖକ, ସମାଜସେବୀ, ସାହିତ୍ଯିକ ଭାବରେ ପରିଚିତ ଥିଲେ। ମହିମା ଧର୍ମ ଓ ଭୀମଭୋଇଙ୍କ ପ୍ରଚାର ପ୍ରସାରରେ ତାଙ୍କର ଅନନ୍ୟ ଭୂମିକା ଥିଲା। କୌଣସି ବିଶ୍ବବିଦ୍ୟାଳୟରେ ନିଜେ ପାଠ ନପଢି ମଧ୍ୟ ସେ ବିଶ୍ବଭାରତୀ ଶାନ୍ତିନିକେତନରେ ପ୍ରାଚୀନ ଲିପି ଉପରେ ଶିକ୍ଷା ଦାନ କରିଥିଲେ। ଜୀବନୀ ସଦାନନ୍ଦ, ୧୯୫୨ ମସିହା ନଭେମ୍ବର ୭ତାରିଖରେ ସୁବର୍ଣ୍ଣପୁର ଜିଲ୍ଲାର ତରଭା ବ୍ଲକ ଅନ୍ତର୍ଗତ ମେଣ୍ଡା ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ଭାନିରାମ ଅଗ୍ରୱାଲ ଓ ମା 'ଙ୍କ ନାମ ରାମବାଇ । ମାତାପିତାଙ୍କର ଚାରି ଝିଅ ଥିଲେ ଓ ଏକମାତ୍ର ପୁଅ ଥିଲେ ସଦାନନ୍ଦ । ସଦାନନ୍ଦ ମେଣ୍ଡା ହାଇସ୍କୁଲରୁ ପ୍ରଥମ ଶ୍ରେଣୀରେ ମାଟ୍ରିକ ପାସ କରିଥିଲେ । ଆର୍ଥିକ ଅନାଟନ ଯୋଗୁ ମାଟ୍ରିକରୁ ଆଗକୁ ପଢିପାରିନଥିଲେ ମଧ୍ୟ ସାହିତ୍ୟ, ଇତିହାସ, କଳାସଂସ୍କୃତି ଉପରେ ସେ ନିଜେ ଗବେଷଣା କରୁଥିଲେ । ୧୯୮୦ମସିହାରେ  "ସୋନପୁର ଇତିହାସ"  ନାମରେ ଗବେଷଣାଧର୍ମୀ ପୁସ୍ତକ ଦୁଇଭାଗରେ ପ୍ରକାଶ ପାଇଥିଲା । ଏହି ପୁସ୍ତକ ତାଙ୍କୁ ପରିଚିତି ଆଣି ଦେଇଥିଲା ଓ ପରବର୍ତ୍ତୀ ସମୟରେ ସେ ବହୁ ପୁସ୍ତକ, ପ୍ରବନ୍ଧ, ନାଟକ ଆଦି ରଚନା କରିଥିଲେ । ଭାରତ ସରକାରଙ୍କଦ୍ୱାରା ପ୍ରସ୍ତୁତ ପ୍ରାମାଣିକ ଚଳଚ୍ଚିତ୍ର  "ଭୀମଭୋଇ"  ନିର୍ମାଣରେ ସେ ଜଣେ ବିଶେଷ ବିଶେଷଜ୍ଞ ଏବଂ ସଙ୍ଗୀତ ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ମହିମା ଧର୍ମର ପ୍ରଚାର କ୍ଷେତ୍ରରେ ସେ କାର୍ଯ୍ୟ କରିଥିଲେ ।  "ଖଲିଆପାଲି" ରେ ଥିବା ଭୀମ ଭୋଇଙ୍କ ସମାଧି ପୀଠର ଉନ୍ନତି ପାଇଁ ସେ ନିଜ ଶେଷ ସମୟ ପର୍ଯ୍ୟନ୍ତ କାର୍ଯ୍ୟ କରୁଥିଲେ । ବଲାଙ୍ଗୀରରେ ପ୍ରସ୍ତାବିତ ମେଡିକାଲ କଲେଜକୁ ସନ୍ତକବି ଭୀମ ଭୋଇ ମେଡିକାଲ କଲେଜ କରାଯିବାକୁ ସେ ଚେଷ୍ଟିତ ଥିଲେ । ୨୦୧୭ ମସିହା ଅଗଷ୍ଟ ୧ତାରିଖ ଦିନ ବଲାଙ୍ଗୀର ଡାକ୍ତରଖାନାରେ ଚିକିତ୍ସାଧୀନ ଅବସ୍ଥାରେ ତାଙ୍କର ପରଲୋକ ଘଟିଥିଲା ।
ଦିଲ୍ଲୀପ ଶ୍ରୀଚନ୍ଦନ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଦିଲ୍ଲୀପ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୮ ମସିହାରେ ଖୋର୍ଦ୍ଧା ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦିଲ୍ଲୀପ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଲୋକ୍ୱେଟ୍  (ବୈଜ୍ଞାନିକ ନାମ ଏରିଓବୋଟ୍ରିଆ ଜାପାନିକା) ଏକ ଚିର ସବୁଜ ଉଦ୍ଭିଦ  । ଏହା ଏହାର କମଳା ରଙ୍ଗର ଫଳ ପାଇଁ ବ୍ୟବସାୟିକ ଭାବରେ ଖ୍ୟାତ । ଏହାର ପତ୍ର ଚାହା ଭାବରେ ବ୍ୟବହୃତ ହୁଏ ଯାହାକି ଜାପାନରେ  "ବିୱା ଚା"  ଭାବରେ ଜଣାଶୁଣା । ଏହା ଏକ ଅଳଙ୍କାରିକ ଉଦ୍ଭିଦ ଭାବରେ ମଧ୍ୟ ଚାଷ କରାଯାଏ । ଏହା ରୋଜାସି ଉଦ୍ଭିଦ ପରିବାରରେ ସଦସ୍ୟ । ଦକ୍ଷିଣ-ମଧ୍ୟ ଚାଇନାର ଶୀତଳ ପାହାଡ଼ିଆ ଅଞ୍ଚଳରୁ ଏହାର ଉତ୍ପତ୍ତି ହୋଇଛି । ଜାପାନରେ ଲୋକ୍ୱେଟ୍ ୧୦୦୦ ବର୍ଷରୁ ଅଧିକ ସମୟ ଧରି ଚାଷ କରହେଉଛି । ବିଶ୍ୱରେ ଅନ୍ୟାନ୍ୟ ଉପକ୍ରାନ୍ତୀୟ ଜଳବାୟୁ ଓ ମୃଦୁ ତାପମାତ୍ରା ଜଳବାୟୁ ବିଶିଷ୍ଠ ଅଞ୍ଚଳରେ ଏହାକୁ ଚାଷ କରଯାଉଛି । ନାମର ଉତ୍ପତ୍ତି ଲୋକ୍ୱେଟର ନାଁ ଚାଇନିଜ୍ ଭାଷାର ଶବ୍ଦ  'ଲୋଉ ଗ୍ୱାଟ୍' ରୁ ଉତ୍ପନ୍ନ ଯାହାର ଅର୍ଥ  "କଳା କମଳା" । ଉତ୍ପତ୍ତି ଏହି ଉଦ୍ଭିଦ ମୂଳତଃ ଚୀନରୁ ଆସିଛି, ଯେଉଁଠାରେ ଏହାର ସମ୍ପର୍କିୟ ପ୍ରଜାତିଗୁଡିକ ଜଙ୍ଗଲରେ ଦେଖିବାକୁ ମିଳେ । ସେଠାରେ ଏହାକୁ ଏକ ହଜାର ବର୍ଷରୁ ଅଧିକ ସମୟ ଧରି ଚାଷ କରାଯାଇଆସୁଛି  ଜର୍ଜିଆ, ଆର୍ମେନିଆ, ଆଫଗାନିସ୍ତାନ, ଅଷ୍ଟ୍ରେଲିଆ, ଆଜେରବାଇଜାନ, ବରମୁଡା, ଚିଲି, କେନିଆ, ଭାରତ, ଇରାନ, ଇରାକ, ଦକ୍ଷିଣ ଆଫ୍ରିକା, ସମଗ୍ର ଭୂମଧ୍ୟସାଗରୀୟ ଅଞ୍ଚଳ, ପାକିସ୍ଥାନ, ନ୍ୟୁଜିଲ୍ୟାଣ୍ଡ, ରେୟୁନିଅନ, ଟୋଙ୍ଗା, ମଧ୍ୟ ଆମେରିକା, ମେକ୍ସିକୋ, ଦକ୍ଷିଣ ଆମେରିକା ଏବଂ ଯୁକ୍ତରାଷ୍ଟ୍ରର ଉଷ୍ମ ଅଞ୍ଚଳରେ  (ହାୱାଇ, କାଲିଫର୍ଣ୍ଣିଆ, ଟେକ୍ସାସ୍, ଲୁଧିଆନା, ମିସିସିପି, ଆଲାବାମା, ଫ୍ଲୋରିଡା, ଜର୍ଜିଆ ଏବଂ ଦକ୍ଷିଣ କାରୋଲିନା)ଏହାକୁ ଚାଷ କରଯାଉଛି  । ବର୍ଣ୍ଣନା ଏହା ଏକ ଚିର ସବୁଜ ଗଛ । ଏହା ୫-୧୦ ମିଟର  ୧୬ ୩୩ ଫୁଟ  ପର୍ଯ୍ୟନ୍ତ ବଢିପାରେ, କିନ୍ତୁ ପ୍ରାୟତଃ ପ୍ରାୟ ୩ ୪ ମିଟର  ୧୦ ୧୩ ଫୁଟ  ଉଚ୍ଚ ହୋଇଥାଏ । ତାପମାତ୍ରା ଉପରେ ନିର୍ଭର କରି ବସନ୍ତରୁ ଗ୍ରୀଷ୍ମ ସମୟରେ ଏହାର ଫଳ ପାଚିବା ଆରମ୍ଭ କରେ  ପତ୍ରଗୁଡ଼ିକ ସରଳ, ୧୦-୨୫ ସେଣ୍ଟିମିଟର  (୪-୧୦ ଇଞ୍ଚ) ଲମ୍ବା, ଗାଢ ସବୁଜ ରଙ୍ଗର ହୋଇଥାଏ  । ଲୋକ୍ୱେଟ୍ ଗଛରେ ଫୁଲ, ଶରତ କିମ୍ବା ଶୀତ ଋତୁର ପ୍ରାରମ୍ଭରେ ଫୁଟିଥାଏ । ଫଳଗୁଡ଼ିକ ବସନ୍ତର ଆରମ୍ଭରୁ ଗ୍ରୀଷ୍ମ ପ୍ରାରମ୍ଭ ପର୍ଯ୍ୟନ୍ତ ଯେ କୌଣସି ସମୟରେ ପାଚିଥାଏ  ଫୁଲଗୁଡିକ ୨ ସେମି  (୧ ଇଞ୍ଚ) ବ୍ୟାସ ବିଶିଷ୍ଠ  । ଫୁଲର ରଙ୍ଗ ଧଳା ଓ ଏଥିରେ ପାଞ୍ଚଟି ପାଖୁଡ ଥାଏ । ଗୋଟିଏ ପେନ୍ଥାରେ ତିନିରୁ ଦଶଟି ଫୁଲ ରହିଥାଏ  ଫୁଲଗୁଡ଼ିକରେ ଏକ ମଧୁର ସୁଗନ୍ଧ ଯୁକ୍ତ ଅଛି ଯାହା ଦୂରରୁ ଗନ୍ଧ ହୋଇପାରେ  ଏହାର ଫଳଗୁଡ଼ିକ, ଅଣ୍ଡାକାର, ଗୋଲାକାର କିମ୍ବା ନାସପାତି ଆକୃତିର ହୋଇଥାଏ । ଫଳର ଆକାର ୩-୫ ସେଣ୍ଟିମିଟର  (୧-୨ ଇଞ୍ଚ) ଲମ୍ବା  । ଫଳର ଚୋପା ଚିକ୍କଣ ଏବଂ ହଳଦିଆ କିମ୍ବା କମଳା, ବେଳେବେଳେ ଲାଲ ରଙ୍ଗର ହୋଇଥାଏ । କିସମ ଉପରେ ନିଭର୍ର କରି ଫଳର ମାଂସ ଧଳା, ହଳଦିଆ କିମ୍ବା କମଳା ରଙ୍ଗର ଏବଂ ମିଠାରୁ ସାମାନ୍ୟ ଖଟା ସ୍ୱାଦର ହୋଇଥାଏ । ଚାଷ ଏସିଆରେ ୮୦୦ରୁ ଅଧିକ ଲୋକ୍ୱେଟ୍ କିସମ ରହିଛି ଲୋକ୍ୱେଟ୍ ଉପକ୍ରାନ୍ତୀୟରୁ ମୃଦୁ ତାପମାତ୍ରା ବିଶିଷ୍ଠ ଜଳବାୟୁରେ ସହଜରେ ବଢିଥାଏ । ଏହା ପ୍ରାୟତଃ ଏକ ଆଳଙ୍କାରିକ ଉଦ୍ଭିଦ ବ୍ୟବହୃତ ହୁଏ, ବିଶେଷତଃ ଏହାର ମଧୁର ସୁଗନ୍ଧିତ ଫୁଲ ପାଇଁ ଏବଂ ଦ୍ୱିତୀୟତଃ ଏହାର ସୁସ୍ବାଦୁ ଫଳ ପାଇଁ । ଜାପାନ ହେଉଛି ଲକ୍ୱାଟର ଅଗ୍ରଣୀ ଉତ୍ପାଦକ ଦେଶ । ଇସ୍ରାଏଲ ଏବଂ ବ୍ରାଜିଲ ଲୋକ୍ୱେଟ୍ ଉତ୍ପାଦନରେ ଦ୍ୱିତୀୟ ଓ ତୃତୀୟ ସ୍ଥାନରେ ଅଛନ୍ତି।
ପ୍ରତୀକ୍ଷା କାଶୀ  (ଇଂରାଜୀ ଭାଷାରେ ) ଆନ୍ଧ୍ର ପ୍ରଦେଶରେ ଶାସ୍ତ୍ରୀୟ ନୃତ୍ୟ କୁଚିପୁଡ଼ିର ନର୍ତ୍ତକୀ ଥିଲେ  । ସେ ଡ: ଗୁବି ବୀରାନ୍ନା   ପରିବାରର ସଦସ୍ୟ ଥିଲେ; ତାଙ୍କର ନୃତ୍ୟ ଶିକ୍ଷା ମାତ୍ର ୫ ବର୍ଷ ବୟସରେ ଆରମ୍ଭ ହୋଇଥିଲା ଓ ତାଙ୍କର ମାତା ତ‌ଥା ଗୁରୁ ଶ୍ରୀମତୀ ବୈଜୟନ୍ତି କାଶୀ ଏହି ଶିକ୍ଷା ଦେଇଥିଲେ, ଯିଏ ନିଜେ ଜଣେ କୁଚିପୁଡ଼ି ନର୍ତ୍ତକୀ ଓ ଶମ୍ଭାବି ନୃତ୍ୟ ବିଦ୍ୟାଳୟରେ ନୃତ୍ୟ ଓ କଳା ନିର୍ଦ୍ଦେଶିକା, ଓ ଅଧୁନା କର୍ଣ୍ଣାଟକ ସଙ୍ଗୀତ ନୃତ୍ୟ ଏକାଡେମୀର ଅଧ୍ୟକ୍ଷା ଅଛନ୍ତି । କାଶୀ ଜଣେ କମ୍ପ୍ୟୁଟର ବିଜ୍ଞାନ ଇଞ୍ଜିନିୟର । ତାଙ୍କର ଅଭଳାଶ ନୃତ୍ୟରେ ସୀମିତ ନରହି ଅଭିନୟ, ପ୍ରଶିକ୍ଷଣ, ଲୟରେ ଲକ୍ଷ ରଖୁଥିବା ଭାରତୀୟ ଶାସ୍ତ୍ରୀୟ ନୃତ୍ୟ ନଟ୍ଟୁଭଙ୍ଗମ ଆୟୋଜନ କରିବାରେ ମଗ୍ନ ଅଛନ୍ତି । ବେଙ୍ଗାଲୁରୁରେ ସେ କୁଚିପୁଡ଼ି ନୃତ୍ୟ ପ୍ରଶିକ୍ଷଣ ଦେଉଛନ୍ତି । ନୋ ଇୟୋର ସ୍ଟାର   ସ‌ହିତ ଏକ ଇଣ୍ଟରଭିୟୁରେ ଟେକନୋଲୋଜି କିପରି ସାହାଯ୍ୟ କରିଥିଲେ ସେ ବିଷୟରେ ପ୍ରତୀକ୍ଷା କ‌ହିଥିବା ଉଦ୍ଧୃତ କରାଯାଇଥିଲା,  "ମୋର ନର୍ତ୍ତକୀ ଜୀବିକାରେ ଟେକ ସାଇଡ ମୋ ସାଥିରେ ବ ‌ହୁତ ଦୂର ଆସିଛି ଓ ପ୍ରାସଙ୍ଗିକ ରହିଛି । ସଙ୍ଗୀତ, ଆଲୋକପାତ, ମିଡିଆ ଓ ଆହୁରି ଅନେକ ପ୍ରସଙ୍ଗରେ ଟେକନୋଲୋଜିର ପୋଟେନସିଆଲ ଯୋଗୁ ଅଧିକ ଦୂର ଆଗେଇ ଆସିବା, ଶିଖିବା ଓ କାମରେ ଲଗେଇବା ସମ୍ଭବ ହୋଇଛି । ଭାରତରେ ଟେକ ଆନ୍ଦୋଳନ ସର୍ବଦା ଏକ ପସନ୍ଦ ଯୋଗ୍ୟ କଳା ରହିଆସିଛି ।" ଜୀବନ ଓ ଜୀବିକା ପ୍ରତୀକ୍ଷା କାଶୀ ଭାରତରେ ଥିବା ବେଙ୍ଗାଲୁରୁରେ  (କର୍ଣ୍ଣାଟକ ପ୍ରଦେଶ) ଏକ ସମ୍ଭ୍ରାନ୍ତ ପରିବାରରେ ଜନ୍ମ ଗ୍ରହଣ କରିଥିଲେ  । କୁଚିପୁଡ଼ି ନର୍ତ୍ତକୀ ବୈଜୟନ୍ତୀ କାଶୀ ଓ ଟେଲିଭିଜନ ତ‌ଥା ରଙ୍ଗମଞ୍ଚ କଳାକାର ବିଜୟ କାଶୀଙ୍କର ସେ କନ୍ୟା ଅଟନ୍ତି । ମାତ୍ର ତାଙ୍କୁ ୩ ବର୍ଷ ବୟସ ହୋଇଥିବା ବେଳେ ସେ ମହାଭାରତ ଉପରେ ପର୍ଯ୍ୟବସିତ ନୃତ୍ୟ ନାଟକ ଆମ୍ବେରେ ଅଂଶ ଗ୍ରହଣ କରିଥିଲେ । ଏକଦା ରମନ ମହର୍ଷି ଅନୁଷ୍ଠାନରେ ତାଙ୍କ ମାତା ନୃତ୍ୟ କରୁଥିବା ବେଳେ ସେ ଦୌଡ଼ିଯାଇ ଅନ୍ୟ କଳାକାରଙ୍କ ସ‌ହିତ ସଠିକ ତାଳରେ ନୃତ୍ୟ କରିବାକୁ ଲାଗିଲେ ଓ ସେତେବେଲେ ଅନ୍ୟ କଳାକାରଙ୍କର ଆଣ୍ଠୁ ଉଚ୍ଚତା ତାଙ୍କର ଥିଲେ । ସେହି ଦିନଠାରୁ ସେ ତାଙ୍କ ମାତା ତ‌ଥା ଗୁରୁ ଶ୍ରୀମତୀ ବୈଜୟନ୍ତୀ କାଶୀଙ୍କ ଦିଗ୍‌ଦର୍ଶନରେ ନୃତ୍ୟ ଶିକ୍ଷା ଆରମ୍ଭ କରିଥିଲେ । ତାଙ୍କୁ ୧୩ ବର୍ଷ ବୟସ ହୋଇଥିବା ବେଳେ ସେ ତାଙ୍କ ପ୍ରଦେଶର ନୃତ୍ୟ ପରୀକ୍ଷାରେ ଡିସଟିଙ୍କସନ ସ‌ହିତ ପ୍ରଥମ ସ୍ଥାନ ଅଧିକାର କରିଥିଲେ । ଇଞ୍ଜିନିୟରିଙ୍ଗ କଲେଜ ପରୀକ୍ଷାରେ ମଧ୍ୟ ସେ ସର୍ବୋଚ୍ଚ ରାଙ୍କ ରଖି ସ୍ୱର୍ଣ୍ଣ ପଦକ ପାଇଥିଲେ । ଗତ ୨୦ ଫେବ୍ରୁଆରୀ ୨୦୦୯ରେ ସେଇ ତାଙ୍କର ରଙ୍ଗପୂଜା ପ୍ରଦର୍ଶନ କରିବା ପରଠାରୁ ଉଦୀୟମାନ ତାରକା ଭାବରେ ପ୍ରସିଦ୍ଧି ଲାଭ କରି ଆଉ ପଛକୁ ଚାହିଁ ନାହାନ୍ତି ।
ଅଇ ଅର୍ଥ ବାନ୍ତି ହେବା ପୂର୍ବ ଅବସ୍ଥା ଯେତେବେଳେ ଏକ ଅସୁସ୍ଥ ଅନୁଭବ ହୁଏ ଓ ବାନ୍ତିର ଉପକ୍ରମ ହୋଇପାରେ । ଅଇ ହେଲେ ସାଧାରଣତଃ ଅଧିକ ଲାଳ ତିଆରି ହୁଏ  ଏଥିରେ ପେଟ ଯନ୍ତ୍ରଣା ହୋଇପାରେ ବା ହୋଇ ନପାରେ  ସାଧାରଣତଃ ଏହା ଦୁଇ ଦିନରୁ କମ୍ ରହିଥାଏ କିନ୍ତୁ ଦୀର୍ଘ ସମୟ ଧରି ମଧ୍ୟ ରହିପାରେ  < /> ସାଧାରଣ କାରଣଗୁଡ଼ିକ ମଧ୍ୟରେ ଗ୍ୟାଷ୍ଟ୍ରୋଏଣ୍ଟେରାଇଟିସ୍ ଏବଂ ଖାଦ୍ୟ ବିଷାକ୍ତତା ଅନ୍ତର୍ଭୁକ୍ତ  < /> ଗୁରୁତର କାରଣ ମଧ୍ୟରେ ଅଗ୍ନାଶୟ ପ୍ରଦାହ ରୋଗ, ପିତ୍ତକୋଷ ରୋଗ, ଅନ୍ତନଳୀ ଅବରୋଧ, ଡାଏବେଟିକ କିଟୋଏସିଡୋସିସ୍, ଅଧିକ ଖପୁରୀ ମଧ୍ୟସ୍ଥ ଚାପ ବ ଇଣ୍ଟାକ୍ରାନିଆଲ୍ ଚାପ ଏବଂ ଆଡ୍ରେନାଲ୍ ସଙ୍କଟ ହୋଇପାରେ । < /> ଅନ୍ୟାନ୍ୟ କାରଣ ମଧ୍ୟରେ ଗତି ରୋଗ, ଔଷଧ, ମଦ୍ୟପାନ, ଚିନ୍ତା, ଅବସାଦ ଏବଂ ଗର୍ଭ ଅସୁସ୍ଥି ଅନ୍ତର୍ଭୁକ୍ତ  ଅଧିକାଂଶ ସମୟରେ ବିନା କୌଣସି ନିର୍ଦ୍ଦିଷ୍ଟ ଚିକିତ୍ସାରେ ବାନ୍ତି ଭଲ ହୋଇଯାଏ  ଆବଶ୍ୟକ ସ୍ଥଳେ ଚିକିତ୍ସାରେ ଆଣ୍ଟିଏମେଟିକ ବା ବାନ୍ତିରୋଧୀ ଔଷଧ ଯେପରିକି ଡାଇମେନହାଡ୍ରିନେଟ, ମେଟୋକ୍ଲୋପ୍ରାମାଇଡ ଏବଂ ଓଣ୍ଡାନସ୍ଟେରନ ଦିଆଯାଇପାରେ । ନିର୍ଦ୍ଦିଷ୍ଟ ଅନ୍ତର୍ନିହିତ କାରଣଗୁଡିକର ସମାଧାନ ଆବଶ୍ୟକ ହୋଇପାରେ  ଅଇ ଶବ୍ଦଟି ଲାଟିନ୍‌ର ନସିଆରୁ, ଗ୍ରୀକ୍ ଭାଷାର -,  " "  , ସାମୁଦ୍ରକ ଅସୁସ୍ଥତାକୁ ବୁଝାଏ।